525-ci Qəzet - Anar yaradıcılığı ilə bağlı yeni tədqiqat əsəri - Fotolar\nAnar yaradıcılığı ilə bağlı yeni tədqiqat əsəri - Fotolar\nTƏDQİQATÇI PƏRVİN NURƏLİYEVA YAZDIĞI ELMİ İŞİ AMEA NİZAMİ ADINA ƏDƏBİYYAT İNSTİTUTUNDAKI DİSSERTASİYA ŞURASINDA UĞURLA MÜDAFİƏ EDİB\nOxunub: 1611 dəfə\nİyulun 10-da Azərbaycan Milli Elmlər Akademiyası (AMEA) Nizami Gəncəvi adına Ədəbiyyat İnstitutunun Elektron Akt zalında həmin elm müəssisəsinin Filologiya üzrə elmlər doktoru və Filologiya üzrə fəlsəfə doktoru elmi dərəcəsi almaq üçün təqdim olunan dissertasiyaların müdafiəsini keçirən Dissertasiya Şurasının növbəti iclası olub.\nDissertasiya Şurasının elmi katibi, filologiya üzrə elmlər doktoru İsmixan Osmanlı aparıcı təşkilatın və avtoreferatlarla bağlı rəyini diqqətə çatdırıb. Deyib ki, iş üzrə aparıcı müəssisə Azərbaycan Dillər Universitetinin Azərbaycan dili və ədəbiyyatı kafedrasıdır, dissertasiya işi və avtoreferatlara ümumilikdə beş rəy verilib. Millət vəkili, akademik Nizami Cəfərov və Əlyazmalar İnstitutunun direktoru, akademik Teymur Kərimli dissertasiya işinə, filologiya elmləri doktorları Vaqif Yusifli, Paşa Kərimov, Qəzənfər Paşayev avtoreferatlara rəy veriblər. Bütün rəylərdə müsbət fikirlər səsləndirilib, iradlar yoxdur.\nKeçirilən gizli səsvermə nəticəsində Pərvin Nurəliyevanın filologiya üzrə fəlsəfə doktoru adı alması üçün Ali Attestasiya Komissiyası qarşısında vəsatət qaldırılması qərarı yekdilliklə qəbul edilib.


Bill Qeyts dünyada koronavirusun bitəcəyi TARİXİ AÇIQLADI » Avrasiya.Net\n09 avq 17:44dunya\n“Microsoft” şirkətinin təsisçisi Bill Qeyts dünyanın koronavirus pandemiyasından tezliklə xilas olacağı ilə bağlı açıqlama verib.\nPublika.az xəbər verir ki, Qeyts qeyd edib ki, dünyanın zəngin ölkələrdə koronavirus peyvəndi ilə bağlı problem gələn ilin sonuna qədər həll olunacaq. Digər ölkələrdə isə pandemiya 2022-ci ilin sonunda başa çatacaq.\nO həmçinin qeyd edib ki, peyvəndlərin etibarlılığını araşdırmadan insanlara tətbiq edilməsinə icazə veriləcək: " Bu peyvəndlərin əks-təsirlərinə nəzarət etmək üçün 3-4 aya ehtiyac var".\nQeytsdən qorxulu proqnoz: "Daha da pis ola bilər..."Bill Qeyts COVİD-19-un yayılma səbəbini açıqladıABŞ-dakı aksiyaların arxasından da Bill Qeyts ÇIXDIBill Qeyts ELAN ETDİ: koronavirus peyvəndi bu tarixdə hazır olacaqKoronavirusun arxasında gizlənən SENSASİYA: mutasiya, çipləşdirmə və...


Vaxt.Az - «Dövlətə münasibəti bizi narahat edir…»\n18:05 | 2 may 2017 | Çərşənbə axşamı Məqaləyə 1600 dəfə baxılıb Şriftin ölçüsü\nXəbər verdiyimiz kimi Rusiya Ali Məhkəməsi «Yehovanın Şahidləri»nin Rusiyadakı İdarəetmə Mərkəzi»nin fəaliyyətinin ekstremist xarakterli olması barədə qərar qəbul edərək onun fəaliyyətini qadağan edib. Lakin Rusiyanın ekstremist fəaliyyətdə ittiham etdiyi, fərariliyi aşılayan dini icmanın üzvləri Azərbaycanda təbliğat aparır, xüsusilə azyaşlıları ətrafına toplayırlar.\nDini Qurumlarla İş üzrə Dövlət Komitəsinin dini qrumlarla iş şöbənin tərkibində Dini təhsil sektorunun müdiri Anar Əlizadə virtualaz.org saytına bildirib ki, MDB və müsəlman ölkələrində, hətta bəzi Avropa dövlətlərində «Yehovanın Şahidləri» beynəlxalq dini təşkilatlarına münasibət birmənalı deyildir. «Bu təşkilatın dövlət atributlarını tanımaması, ordu sıralarında xidmət göstərməkdən və cərrahiyyə əməliyyatı zamanı qan köçürməkdən imtina etməsi, ümumən, qapalı xarakterə malik olması, sərt qaydalar əsasında idarə olunması ilə bağlıdır. Bu səbəblərdən yehovaçıların fəaliyyəti bir çox ölkələrdə məhkəmə predmeti olur», - A.Əlizadə deyib.\nSektor müdiri əlavə edib ki, Azərbaycanda da «Yehovanın Şahidləri» təşkilatının dövlətə münasibəti narahat edir: «Nəzərə alanda ki, Azərbaycan hazırda müharibə şəraitindədir və Ermənistanın işğalçı siyasəti ilə üzləşib, 20 faiz torpaqlarımız Ermənistan silahlı birləşmələri tərəfindən zəbt olunub, onda narahatlığımız iki qat artır. Çünki dediyimiz kimi, «Yehovanın Şahidləri» ordu sıralarında hərbi xidmət çəkməkdən imtina edirlər. Lakin burada bir incə məqama da toxunmaq lazımdır. Belə ki, Avropa Şurasına üzv olan bəzi ölkələrdə məhkəmə mübahisələri yaşayan yehovaçılar son instansiya olaraq İnsan Haqları üzrə Avropa Məhkəməsinə müraciət edirlər. Həmin məhkəmə isə adətən vicdan azadlığı prinsipinə istinad edərək bu təriqətin ardıcıllarının lehinə qərar çıxarır. Nəticədə Avropa Şurasına üzv olanlar həmin məhkəmə qərarları ilə hesablaşmaq məcburiyyətində qalırlar».\nAnar Əlizadə qeyd edib ki, Almaniya Federativ Respublikasının bəzi inzibati ərazilərində uzun illər «Yehovanın Şahidləri» dini təşkilatına ən yüksək hüquqi status vermək istəməyiblər. Buna baxmayaraq, sonda bu dini təşkilata ən yüksək hüquqi status - ictimai-hüquqi korporasiya statusu verilib. Belə ki, ictimai-hüquqi korporasiya statusuna sahib olan dini təşkilatlara dövlət tərəfindən bəzi imtiyazlar (öz üzvlərindən vergi yığmaq və s.) tanınır. ABŞ-da da yehovaçılarla bağlı məhkəmə qalmaqalları yaşansa da, nəticə etibarilə bu dövlətdə «Yehovanın Şahidləri» dini təşkilatı leqal fəaliyyət göstərir və vergi güzəştlərinə malikdir. Təkcə onu qeyd etmək kifayətdir ki, təşkilatın baş ofisi Nyu-York (Uorvik) şəhərində yerləşir. Baş ofisə böyük ərazi və iri daşınmaz əmlak məxsusdur.\n«Azərbaycana gəlincə, ölkəmizdə milli, dini, irqi mənsubiyyətindən asılı olmadan hər kəsə, o cümlədən «Yehovanın Şahidləri»nə vicdan azadlığı tanınıb. Hər kəsin dinə münasibətini müstəqil müəyyənləşdirmək, hər hansı dinə təkbaşına və ya başqaları ilə birlikdə etiqad etmək, yaxud heç bir dinə etiqad etməmək, dinə münasibəti ilə bağlı əqidəsini ifadə etmək və yaymaq hüququ var. Lakin bu o demək deyildir ki, respublikamızda istənilən etiqad təbliğ oluna bilər. Azərbaycan Respublikasının Konstitusiyasında vicdan azadlığı təsbit olunmaqla yanaşı bildirilir ki, insan ləyaqətini alçaldan və ya insanpərvərlik prinsiplərinə zidd olan dinlərin yayılması və təbliği qadağandır, irqi, milli, dini, sosial ədavət və düşmənçilik oyadan təşviqata və təbliğata yol verilmir», - Əlizadə söyləyib.\nDövlət Komitəsi dini icmalarda mütəmadi monitorinqlər aparır, ölkəyə idxal olunan və ya çap olunan dini ədəbiyyatın ekspertizasını həyata keçirir. Bəllidir ki, ölkəyə gətirilən dini ədəbiyyatlar və digər təbliğat vasitələri yoxlamadan keçirilir. «Yehovanın Şahidləri» dini icması da dini ədəbiyyat gətirən qurumlar sırasındadır. A.Əlizadə deyir ki, təşkilatın «Gözətçi Qülləsi», «Oyanın» və yehovaçıların digər ədəbiyyatlarını ekspertizadan keçirilib. Həmin nəşrlərdə dini ədavətə və ayrı-seçkiliyə yol verən fikirlər aşkar olunduğu halda, onların çapı məqsədəuyğun sayılmır və bu barədə müvafiq rəy verilir: «İnsanlar düşünməsinlər ki, dini sahədə boşluq var və heç bir nəzarət yoxdur. Bu istiqamətdə iş görülür, dini icmaların, o cümlədən «Yehovanın Şahidləri»nin fəaliyyətində qanunpozuntusu aşkar olunduğu təqdirdə, Dövlət Komitəsi aidiyyəti qurumları məlumatlandırır və səlahiyyəti çərçivəsində müvafiq addımlar atır».\nQeyd edək ki, «Yehovanın Şahidləri»nin Bakıdakı dini icması 2002-ci ildə Dini Qurumlarla İş üzrə Dövlət Komitəsində dövlət qeydiyyatına alınıb. Komitə rəsmisi hazırda həmin qeydiyyatın hüquqi qüvvəsini saxladığını deyir. Lakin bu dini icmanın üzvlərinin bölgələrdə təbliğat aparmaq hüququ yoxdur, çünki «Dini etiqad azadlığı haqqında» qanunun12-ci maddəsinə əsasən, dini icmalar yalnız hüquqi ünvanlarında fəaliyyət göstərə bilərlər.\nKomitə rəsmisi deyir ki, buna görə də «Yehovanın Şahidləri»nin fəaliyyəti ilə bağlı bəzən şikayətlər daxil olur. Bu şikayətlər daha çox ailədaxili problemlərdən qaynaqlanır. Məsələn, ər arvadının, qaynana gəlininin «Yehovanın Şahidləri» təriqətinə qoşulmasından gileylənir. Burada isə Dövlət Komitəsinin hər hansı yardım göstərmək və ya vəziyyətə təsir göstərmək imkanı yoxdur, çünki «Yehovanın Şahidləri»nin etiqadını qəbul etmiş həmin fərdlər yetkinlik yaşına çatmış şəxslərdir. Onların isə istədikləri etiqada inanc bəsləmək hüququ var: «Dövlət Komitəsi dini radikalizm və ekstremizmlə mübarizədə istər paytaxtda, istər bölgələrdə mütəmadi maarifləndirici tədbirlər, seminar-treninqlər, regional konfranslar həyata keçirir, ifrat dini ideologiyaların zərərli mahiyyətlərini insanlara çatdırır, bununla bağlı kitablar buraxır. Yəni dini maarifləndirmə sahəsində davamlı iş gedir».\nRusiyadan qovulan təşkilat üzvlərinin Bakıda toplaşacağı istisna edilmir. Amma komitə Rusiyanın qərarından təsirlənərək təşkilatın fəaliyyətini tamamilə qadağan etmək niyyətində deyil. «Azərbaycan müstəqil dövlətdir, respublikamızda dövlət-din münasibətləri Konstitusiyaya, «Dini etiqad azadlığı haqqında» qanuna, eləcə də Azərbaycanın tərəfdar çıxdığı beynəlxalq müqavilələrlə tənzimlənir. Eyni zamanda, dini etiqadından asılı olmadan hər kəsə bərabər hüquqlar tanınıb. Hər hansı qonşu dövlətdə verilən qərarların ölkəmizə təsir göstərəcəyini düşünmək yanlışdır. Məsələn, elə qonşu ölkələr var ki, orada bəhailərin fəaliyyətinə icazə verilmir. Halbuki bizdə bəhailər öz inanclarını sərbəst şəkildə yaşayırlar.\nQısaca desək, Azərbaycanın öz dövlət-din münasibətləri modeli var. Bu model insan haqlarına, bəşəri dəyərlərə, ölkəmizdə tarixən mövcud olan multikultural və tolerant ənənələrə əsaslanır».\nNu da qeyd edək ki, ötən il bu təşkilatın üzvü olan qadın 5 yaşlı uşağını içinə pis ruh girməsi iddiası ilə boğaraq qətlə yetirmişdi.


Kişilər həm yaraşıqlı, həm sağlam olun » Feat.Az Sekiller, Xeberler, Yazili, 2019\nFeat.Az:FeaT.Az » Xəbərlər » Xəbər » Kişilər həm yaraşıqlı, həm sağlam olun\nKişilər həm yaraşıqlı, həm sağlam olun\nMükəmməl görünüşə sahib olmaq üçün tez-tez əməliyyat keçirməyinizə ehtiyac yoxdur. Bunun üçün eyni zamanda sağlam yaşamağa üstünlük verməlisiniz. Bu, dərinizə qulluqdan tutmuş, saçınızın parlaq olmasına qədər hər şeyə kömək edəcək. Daha cazibəli və sağlam olmaq üçün qeyd edəcəyimiz tövsiyələrə əməl etməyiniz kifayətdir.\n1. Dəriyə qulluğa xüsusi fikir verin.\nKişilər adətən bu məqama fikir vermirlər amma, əməl etməkdə fayda var. Dərinizin qurumaması üçün nəmləndirici istifadə etmək məqsədə uyğundur. Eyni zamanda ultrabənövşəyi şüalardan xilas olmaq üçün günəş kremindən istifadə edin, yoxsa dərinizdən günəş ləkələri əksik olmaz.\n2. Siqaretdən uzaq olun.\nEstetik cərrah Broke Seckenin sözlərinə görə, üzün qırışmasına günəşdən daha çox səbəb olan şeylərdən biri də siqaretdir. Siqaret çəkmək dəridə olan bəzi maddələri məhv edir. Belə olduqda isə, dəri solğunlaşır və qocalmağı sürətləndirir.\n3. Düzgün qidalanın.\nSağlam qidalanma daha parlaq dəri, daha mükəmməl bədən quruluşu deməkdir. Çalışın, yağlı qidalara üstünlük verməyin. Amerikan Diyetoloqlar Birliyinin sözçüsü, qidalanma üzrə mütəxəssis Cim Vayt bildirir ki, vacib olan müntəzəm yemək proqramı təşkil etməkdir.\n4. Yuxu rejimini qaydaya salın.\nGün ərzində ən az 8 saat yatmaq mütləqdir. Həkim Seckelin sözlərinə görə, yatmaq bədənin ən böyük orqanı olan dəri daxil olmaqla, bütün orqanları yeniləyir. Eyni zamanda, təzyiqin , alındakı və göz kənarındakı qırışların yaranmasının qarşısını alır.\n5. Gün ərizdə müəyyən miqdarda su için.\nDərinin ola biləcək bütün zərərlərə qarşı dayanıqlı olması üçün suya ehtiyacı var. Gündə 8 stəkan su içmək həm toksinlərin bədəndən atılmasına kömək edir, həm də dərinin qeydinə qalır.\n6. Artıq çəkidən xilas olun.\nArtıq çəkidən xilas olmaq təkcə yaraşıqlı görkəmə malik olmaq üçün deyil, eyni zamanda infarkt, xərçəng və digər xəstəliklərə yoluxmağımızın qarşısını alır. Həddən artıq dietik də qidalanmaq düzgün deyil. Onun yerinə, yemək porsiyalarının böyüklüyünə diqqət edin.\n7. Həddən artıq spirtli içki qəbul etməyin.\nHəkim Seckel deyib ki, alkoqol toxumaların böyüməsinə, gözlərin şişməsinə və ümumilikdə qeyri-müntəzəm qidalanmağa, artıq çəkiyə və siqaretə meyilli olmağa səbəb olur.\nGündəlik həyatımızda çalışaq bu məqamlara diqqət edək. Bununla həm yaraşıqlı, həm də sağlam ola bilərik.\nKişilərin yaraşıqlı görünməsi üçün faydalı


Ermənilərin bu arqumenti yanlışdır - Erkin Qədirli\n30 Avqust 2020 13:04\n1991-ci ilin avqustun 30-da Azərbaycan Respublikasının Ali Soveti bununla bağlı 179-XII saylı qərar qəbul edib. Təəssüf ki, biz heç zaman bu günü dövlət səviyyəsində qutlamamışıq, müstəqilliyimizi 18 oktyabrdan saymışıq. 18 oktyabr da tariximizdə əziz bir gündür, sözüm onda deyil. Bununla belə 30 avqustu görməzdən gəlmək, ona önəm verməmək heç doğru deyildir.\nPublika.az xəbər verir ki, bunu millət vəkili Erkin Qədirli yazıb.\nO, qeyd edib ki, 30 avqust 1991-ci il tarixinin ermənilərlə hüquqi mübahisələrimizdə də önəmi vardır: "Bildiyiniz kimi, ermənilər hər yerdə iki arqumentdən birini işlədiblər: 1) Dağlıq Qarabaq heç zaman Azərbaycanın tərkibində olmayıb; 2) Azərbaycan SSRİ-nin tərkibindən çıxana qədər, Dağlıq Qarabağ Azərbaycandan çıxıb. Birinci arqument açıq-aşkar yanlışdır. Hətta SSRİ Ali Sovetinin Rəyasət Heyəti 10 yanvar 1990-cı il tarixli qərarında bunu bildirməli olub. Həmin qərarda Azərbaycanın razılığı olmadan Dağlıq Qarabağın Ermənistana birləşdirilməsi haqqında Ermənistan Ali Sovetinin 1 dekabr 1989-cu il tarixli qərarı SSRİ Konstitusiyasının (maddə 78) birbaşa pozulması hesab edilib. Odur ki, hüquqi baxımdan Dağlıq Qarabağın heç zaman Azərbaycanın tərkibində olmadığı arqumenti kökündən yanlışdır. Birinci arqumenti ermənilər demək olar ki, çoxdandır işlətmirlər. İkinci arqument də yanlışdır, amma ermənilər onu hələ də işlədirlər, bəhanə kimi də bizim öz yanaşmamızı gətirirlər. Biz dövlət müstəqilliyimizi 18 oktyabr 1991-ci il tarixindən saydığımıza görə, ermənilər Dağlıq Qarabağın ona qədər Azərbaycandan çıxdığını deyirlər. Maraqlıdır ki, özlərinin arqumentlərində olan yanlışı görmürlər (görmək istəmirlər)".\nMillət vəkili qeyd edib ki, Dağlıq Qarabağ erməniləri "müstəqilliklərini" 2 sentyabr 1991-ci ildə elan ediblər. Xronoloji olaraq bu, əlbəttə, 18 oktyabrdan öncə olub: "Amma bizim 30 avqust tarixli müstəqillik bəyannaməmiz var. Daha maraqlısı - ermənilər "DQ müstəqilliyi" haqqında bəyannamələrində bizim 30 avqust bəyannaməmizə, onun adını çəkməsələr də, istinad ediblər. Orada belə sözlər var - "Azərbaycanın 1918-1920 illərdə olmuş dövlət müstəqilliyini bərpa etdiyini qeyd edərək". Bunu bizim 30 avqust 1991-ci il tarixli bəyannaməmizdən götürüblər. Yəni, Azərbaycan öz dövlət müstəqilliyini bərpa etdiyinə görə, DQ erməniləri də özlərinin Azərbaycandan müstəqilliklərini elan ediblər. Bununla da dolayısıyla yenidən birinci arqumentə qayıdıblar. Bunun da yanlış olduğu aydın olandan sonra, "Azərbaycan SSRİ-dən çıxanda (18 oktyabr), DQ onun tərkibindən artıq çıxmışdı (2 sentyabr)" söhbətini açıblar. Bir sözlə, hüquq müstəvisində çox zəifdirlər (tutarlı arqumentləri yoxdur)".\nDövlət Müstəqilliyimizin Bərpası Günümüz qutlu olsun!”, - millət vəkili bildirib.


Ev Cəmiyyət 190 manatlıq yardımı almaq üçün qeydiyyatdan necə keçmək lazımdır?\nPrezident İlham Əliyevin sərəncamı ilə xüsusi karantin rejimi ilə əlaqədar işsiz qalan şəxslərə aprel-may aylarında yaşayış minimumu həcmində 190 manat yardım ayrılacaq.\nSərəncam əsasında Nazirlər Kabineti Tədbirlər Planı təsdiq edib və işsiz kimi qeydiyyata alınan insanlara birdəfəlik ödəmə verilməsi nəzərdə tutulub.\nAzərbaycanda bir çox insanı maraqlandıran məsələ olduğundan sosial yardımı necə almaq lar, onu izah edəcəyik.\nİlk növbədə, işsizlik statusunuzu rəsmiləşdirməlisiniz. Bunun üçün www.e-sosial.az saytına daxil olursuz. Hazırda işsiz şəxslərin qeydiyyatı yalnız elektron qaydada aparılır.\nDaha sonra, e-xidmətlər bölməsini keçirsiz.\nOnlayn qaydada İstifadəçi FİN-nin əldə olunması üçün saytda qeydiyyatdan keçməlisiniz. Odur ki, “Qeydiyyatdan keçin” düyməsini seçərək şəxsiyyət vəsiqənizin FİN kodunu və adınıza olan mobil nömrənizi saytdakı uyğun bölmələrə daxil edirsiz.\nMobil telefonunuza gələn aktivasiya kodunu müvafiq xanada yazıb, öz şifrənizi təyin etməklə qeydiyyatınızı tamamlayın.\nƏmək və Əhalinin Sosial Müdafiəsi Nazirliyinin məlumatına görə, aprelin 6-dan etibarən sayta giriş ağırlaşıb. Rəsmilər tövsiyə edir ki, sayta daxil olarkən problem yaşasanız, bir müddətdən sonra bir daha yoxlayın.\nOnu da bildiriri ki, birdəfəlik ödəməni yalnız işsizlik statusu rəsmiləşdirilmiş şəxslər ala bilər. Qanuna əsasən, sahibkarlar, mülkiyyətində kənd təsərrüfatına yararlı torpaq payı olanlar, ailə kəndli təsərrüfatının üzvləri, əyani təhsil alan tələbələr və b. məşğul şəxs sayıldığından işsiz şəxs kimi qeydiyyata alına bilməzlər.\nƏvvəlki məqaləİşsizlər qeydiyyata düşə bilmir: Nazirliyin ‘1 milyon’ manatlıq sistemi niyə işləmir?\nNövbəti məqalədəKoronavirusun yaranmasına və yayılmasına 5G texnologiyası səbəb olub? – Elçin Əlioğlu\nMerkelin partiyası ştat seçkilərində qələbə çalıb


Ev şəraitində koronavirusdan qorunma yolları - Hansı addım həyatımızı riskə ata bilər? - ATV.AZ\nEv şəraitində koronavirusdan qorunma yolları - Hansı addım həyatımızı riskə ata bilər?\n25.03.2020 22:28 212 dəfə oxunub\nNazirlər kabinetinin ölkədə karantinin tətbiq olunması qərarından sonra insanların evdə oturması zərurətə çevrildi. Lakin karantin qaydaları təkcə küçələrə çıxmamaqla yekunlaşmır. Evdə olarkən də vətəndaşlar bir sıra qaydalara əməl etməlidirlər. Əks halda həm özünüzü, həm də yaxınlarınızı riskə atmış olursuz. Evdə olarkən hansı qaydalara əməl etmək vacibdir? Mövzunu araşdrıdıq.\nKoronavirus pandemiyasının hökm sürdüyü bir vaxtda evdən küçəyə çıxmamaqla həm özümüzü, həm də ətrafımızadkı insanların həyatını xilas etmiş oluruq. Lakin küçəyə çıxmamaqla iş bitmir. Evdə olarkən də insanlar koronovirusdan qorunmaq üçün bir sıra təhülkəsizlik qaydalarına əməl etməlidirlər. Bəs sakinlər evdə olduqları müddətdə virusdan necə qorunurlar?\nMütəxəssislər bildirirlər ki, evə daxil olarkən əlləri yumadan heç nəyə toxunmaq olmaz. Bundan başqa evdə olduğumuz müddətdə otağın havasını tez- tez dəyişməliyik. Mebelləri 2 gündən bir, qapıların dəstəyini isə hər gün dezinfeksiya məhlulu ilə silməliyik.\nKarantin müddətində evdə oyurmaq vacib olsa da, aktiv həyat sürən insanların bir hissəsi darıxdığı və yeni sistemə adaptasiya ola bilmədiyi üçün bəzi üsullara əl atırlar. Bəzilər qonaq gedir, digəri qonaq dəvət edir. Hətta boş vaxtının çox olmasından yararlanmaq istəyib evini təmir etdirənlər də var. Mütəxəssislər bu amillərin virusa yoluxma riskini artırıdığını deyir.\nBəzi sakinlər isə evdə olsalar da bu vaxtdan faydalanmağa çalışırlar.\nPsixoloq da deyir ki, evdə qalmaqla vaxtdan səmərəli istifadə etmək mümkündür.\nMütəxəssis məsləhətlərindən yararlanın ki, həm vaxtınız səmərəli keçsin, həm də təhlükədən uzaq ola biləsiz.


16-03-2021 / 11:19\nİqtisadi İslahatların Təhlili və Kommunikasiya Mərkəzinin (İİTKM) icraçı direktoru Vüsal Qasımlı İsveçrənin Əməkdaşlıq İdarəsinin (SECO) Cənubi Qafqaz üzrə Regional Direktor müavini Alberto Hernandezi qəbul edib.\nXeberler.az bildirir ki, görüşdə maliyyə proqramlaşdırılması modelinin qurulması istiqamətində İİTKM-in potensialının gücləndirilməsinə SECO-nun texniki dəstəyi eləcə də, özəl sektorun\ninkişafı üzrə rəqəmsal ticarət, müəssisələrin rəqəmsal platforma üzərindən idarə\nedilməsi və qadın sahibkarlığının inkişafı məsələləri müzakirə olunub. Vüsal Qasımlı\nAzərbaycanda rəqəmsal transformasiya və kiçik və orta biznesin real vaxt rejimində\nresurslarının planlaşdırılması və bu istiqamətdə İİTKM-in layihələri olan www.azerp.az, Azexport.az, Enterpriseazerbaijan.com, “Bir Pəncərə” İxraca Dəstək Mərkəzi və Rəqəmsal Ticarət Qovşağının vahid ekosistem şəklində sahibkarlığın inkişafına dəstək xidmətləri barədə qonağı məlumatlandırıb. Eyni zamanda, bu platformaların istifadəsi və geniş tətbiqinin Azərbaycanın transsərhəd ticarət və xidmət əməliyyatlarının onlayn həyata keçirilməsi və qlobal ERP istifadəçiləri şəbəkəsinə qoşulmasını asanlaşdıracağını qeyd edib.\nSECO-nun Cənubi Qafqaz üzrə Regional Direktor müavini Alberto Hernandez Azərbaycanda özəl sektorun və maliyyə sektorunun inkişafı istiqamətində SECO\ntərəfindən icra olunan fəaliyyətlər barədə məlumat verib.\nDaha sonra İİTKM-in Azexport.az portalının meneceri Ayxan Qədəşov müəssisə resurslarının planlaşdırılmasına dəstək məqsədilə yaradılan www.azerp.az portalı və AzERP sisteminin iş prinsipi və funksional modulları barədə təqdimat edərək iqtisadiyyatın rəqəmsallaşması və sahibkarlara dəstək imkanlarının yaradılması istiqamətində portalın təmənnasız xidmət göstərərək KOS-lara öz xərclərinə qənaət etməyə və səmərəliliyi artırmağa imkan yaratması barədə məlumat verib.


AYAN PALACE » AIR TRAVEL - Turizm Agentliyinin rəsmi saytı\n"Ayan Palace" — Azərbaycan Respublikasının Tovuz rayonunda yerləşən otel.\nİnşasına 2008-ci ilin martında başlanılan otel Tovuz rayonunda ən böyük turizm layihəsidir. “Ayan Palace” zirzəmi qatından, beş mərtəbədən və mansarddan ibarətdir.\nAvanqard arxitektura üslubunda inşa edilən binanın interyerinin tərtibatında xaricdə hazırlanan mebel və aksessuarlardan istifadə olunmuşdur. Oteldə qonaqların rahat istirahəti üçün hər cür şərait yaradılmışdır, 120 nəfərlik restoran fəaliyyət göstərir. Otelə bitişik 700 nəfərlik salon da inşa olunmuşdur.\nBurada beynəlxalq və respublika əhəmiyyətli tədbirlərin, konfransların keçirilməsi üçün lazımi şərait yaradılmışdır. Bu salonda, həmçinin müxtəlif ziyafətlərin, təqdimat mərasimlərinin keçirilməsi də mümkündür. Salon ən müasir səs və işıq sistemləri ilə təchiz olunmuşdur. Oteldə günün istənilən vaxtında müştərilərə xidmət göstərən 70 nəfərlik bar, müxtəlif ofis və mağazalar da fəaliyyət göstərir.\n“Ayan Palace” otelində 65 nömrə vardır. Nömrələr otelin 1-5-ci mərtəbələrində yerləşir və ən yüksək standartlara cavab verir. Prezident nömrəsi isə üçüncü mərtəbədə yerləşir.\nBurada dünya otel biznesində mövcud olan ən yüksək xidmət göstərilir. Otaqlarda qonaqların istirahəti üçün maksimum şərait yaradılmışdır. Bütün otaqlar rəqəmli seyf, mini bar, havalandırma sistemləri, peyk televiziya antenası, beynəlxalq telefon xətti, kabelsiz internetlə təchiz edilmişdir. Qonaqlar, eyni zamanda, otaqlardan Tovuz rayonunun gözəl mənzərəsini də seyr edə bilərlər.\nTurizm obyektinin zirzəmi qatındakı SPA və Sağlamlıq Mərkəzi yerləşir. Bu xidmət sahələri də müasirliyi ilə diqqəti cəlb edir. Ən yüksək şəraitin yaradıldığı mərkəzdə qadın və kişilər üçün fitnes zalları, qapalı hovuz, sauna, türk və fin hamamları, masaj otaqları və hidroterapiya xidməti kabinetləri fəaliyyət göstərir.\nOteldə işçilərin 90 faizi rayon sakinidir. Onlara xarici mütəxəssislər tərəfindən kurslar keçilmişdir.\n”Ayan Palace” oteli Heydər Əliyev adına mədəniyyət və istirahət parkı ilə üzbəüz yerləşir. Otelin qonaqları bu parkda da mənalı istirahət etmək imkanına malikdirlər. Bundan başqa, Tovuz Olimpiya İdman Kompleksi də otelə yaxın məsafədədir.\n”Ayan Palace” otelinin istifadə verilməsi ölkəmizin şimal-qərb bölgəsinə gələn turistlərin sayına da müsbət təsir göstərir.


Erkan Özoral: “Türkiyə və Azərbaycan arasında münasibətlərin kökü ortaq mənfəətlərdə deyil” – İpmedia.info\nİpmedia.info APA.az-a istinadən xəbər verir ki,”Azərbaycan və Türkiyə arasındakı münasibətlər sözün həqiqi mənasında qardaşlıq münasibətləridir”.\n“Strateji ortaqlıq bizim münasibətlərimizi xarakterizə etmək üçün kifayət deyil. Bizim münasibətlər bütün bunlardan daha öndədir. Türkiyənin strateji ortaqlıq daxilində olduğu ölkələrin sayı çoxdur. Lakin bu ölkələrin heç biri ilə bizim Azərbaycanla mövcud olan qardaşlıq münasibətlərimiz yoxdur. Bizim münasibətlər çox dərindir. Bu münasibətlərin kökü ortaq mənfəətlərdə deyil. Onun kökləri hər bir Azərbaycan və Türkiyə vətəndaşının ürəyindədir.\nBizi bir-birimizə bağlayan bağlar bu gün meydana çıxmayıb. İstər Sovetlər dönəmində, istər soyuq müharibə zamanında bizim bir-birimizə qarşı qardaşlıq hisslərimiz vardı. Onun nəticəsi olaraq 1918-ci ildə Qafqaz İslam Ordusu Azərbaycana gəldi. Qafqaz İslam Ordusunun Azərbaycanda olduğu müddət Osmanlının Birinci Dünya Müharibəsində bütün cəbhələrdən geri çəkildi və ölüm-qalım savaşı verdiyi bir dönəmi əhatə edir. Amma buna rəğmən, belə şərtlər altında biz Azərbaycana ordu göndərməkdə tərəddüd etmədik”, – səfir vurğulayıb.\nTürkiyəli diplomat bildirib ki, zaman ötdükcə iki qardaş ölkə arasında münasibətlər daha da dərinləşir: “Belə münasibətlər dünyanın başqa ölkələrində mövcud deyil. Bu yalnız Türkiyə və Azərbaycan arasındadır”.\nNext Türkiyədə Makedoniyalı İskəndərin hərbi qarnizonunun qalıqları aşkarlandı\nStalinin ermənilərə saxta vətən yaradan qərarı – Foto


İKT konfransının yekunları əsasında "Xocalıya ədalət" işçi qrupu yaradılıb\nİKT konfransının yekunları əsasında "Xocalıya ədalət" işçi qrupu yaradılıb\nTelekommunikasiya 2 Noyabr 2009 17:19 (UTC+04:00)\nAzərbaycan, Bakı, 02 noyabr / Trend , müxbir H.Vəliyev/\nİslam Konfransı Təşkilatının (İKT) Gənclər Forumu tərəfindən təşkil olunan "Rəqəmsal texnologiyalar əsri və yeni nəsil" mövzusunda keçirilən konfransın yekunları əsasında "Xocalıya ədalət" aksiyasının keçirilməsi üzrə təşkilatın nümayəndələrindən ibarət işçi qrupu yaradılacaq. Qrup aksiyanın gələcək inkişafı məqsədi ilə yaradılacaq. Bu barədə Trend a İKT-nin Gənclər Forumunun baş katibi Elşad İsgəndərov bildirib.\nİsgəndərovun sözlərinə görə, aksiya ilk növbədə insan hüquqları sahəsini əhatə edir. Bu gün təşkilat çərçivəsində bir çox müxtəlif aksiyalar təklif olunub və "Xocalıya ədalət" aksiyası həlledici mərhələdədir. Təqdimatda informasiya-kommunikasiya texnologiyalarının aksiyanın inkişafına nə cür təsir edə bilməsi məsələsinə toxunulub.\nİsgəndərovun sözlərinə görə, ikigünlük konfrans çərçivəsində iştirakçılar İKT ölkələri gənclərinin İKT vasitəsilə iqtisadi potensialının inkişafına yönəlmiş layihələri nəzərdən keçirəcək. Konfransın gündəliyində olan əsas layihələrdən biri İKT-yə üzv ölkələrin gənc sahibkarlarının onlayn-məlumat bazasının inkişafıdır. Bu təşkilatın dünyanın 25-dən çox ölkəsində koordinasiya mərkəzi var.\nGənc sahibkarları inkişaf etdirən və ya onlar tərəfindən hazırlanan iqtisadi xarakter daşıyan layihələr informasiya mübadiləsini sürətləndirmək və biznes sahəsində onlayn-tərəfdaşlıq üçün imkanların yaradılmasına görə onlayn-məlumat bazasında toplanacaq.\nİsgəndərovun sözlərinə görə, yaxın illərdə təkcə Yaxın Şərq və Şərqi Aftika regionunda 100 milyon gənc işçi qüvvəsinin bazara daxil olacağı gözlənilir. Bu qədər işçi üçün isə hələlik yer yoxdur. Təkcə dövlət proqramı hesabına işçi yerlərinin yaradılması mümkün deyil. Bunun üçün də kiçik və orta sahibkarlığın inkişafı çox vacibdir.\nKonfrans işiurakçıları sosial xarakter daşıyan digər layihələri də gözdən keçiriblər. Hazırda şəbəkədə Facebook, My Space və s. bənzər resurslar populyarlıq əldə edib. İsgəndərovun fikrincə, buna görə də sosial şəbəkələri və İnternet televiziyasını özündə birləşdirən, tərkibində informasiya kontenti olan bənzər virtual məkanın yaradılması əsas vəzifələrdən biridir.\nKonfrans çərçivəsində cəmiyyəti gənclərin mövcud problemləri barədə dünya səviyyəsində məlumatlandırmağa imkan verən onlayn-layihələrin yaradılması məslələrinə də toxunulacaq.


Bu il həcc ziyarətinə gedən zəvvarlara 26 min həkim xidmət göstərəcək - Report.az\nBu il həcc ziyarətinə gedən zəvvarlara 26 min həkim xidmət göstərəcək\nZəvvarlar üçün 25 xəstəxana, 158 sağlamlıq mərkəzi fəaliyyətdədir 9 Sentyabr, 2016 19:36\nBakı. 9 sentyabr. REPORT.AZ/ Bu il Səudiyyə Ərəbistanına həcc ziyarətinə gedən 2 milyon zəvvara 25 xəstəxana, 158 sağlamlıq mərkəzində 26 min həkim heyətilə xidmət göstərilir.\n"Report" Türkiyə KİV-nə istinadən xəbər verir ki, bunu Səudiyyə Ərəbistanının builki Həcc Ziyarəti Təşkilatının həkim heyətinin rəhbəri və Məkkə bölgəsinin sağlamlıq işləri üzrə müdiri Mustafa Belcun deyib.\nO bildirib ki, Məkkə, Mədinə və müqqədəs torpaqlarda göstəridkləri xidmət müqabilində zəvvarlardan ödəniş tələb etmirlər: "Sağlamlıq mərkəzlərində 6 min xəstə üçün yerimiz var. Eləcə də 530 ağır xəstələr üçün çarpayımız var. 871 təcili tibbi yardım maşını hazır vəziyyətdədir. Hacılara 38 ədəd hava nəqliyyatı ilə də xidmət veriləcək".\nO bildirib ki, müqəddəs torpaqda 71 ölkənin həkim heyəti fəaliyyət göstərir ki, onlardan 6-sının xəstəxanası da var. Türkiyə də Səudiyyə Ərəbistanında xəstəxanası ilə fəaliyyət göstərən ölkələr sırasındadır.


Yeni Azərbaycan Partiyasının yaranmasının 26 illiyi münasibəti ilə YAP Yevlax Rayon Təşkilatı bayram tədbiri təşkil etdi. - Xəbərlər - YEVLAX ŞƏHƏR Icra Hakimiyyəti\n“YAP 26 il uğurla”\nƏvvəlcə şəhər rəsmiləri və partiyanın fəallarından bir qrupu Yeni Azərbaycan Partiyasının qurucusu Heydər Əliyevin şəhərin mərkəzi meydanındakı abidəsini ziyarət etdi, önünə gül-çiçək dəstələri qoydu.\nSonra tədbirin aparıcısı, ilk olaraq sözü Partiya veteranlarından olan Yeni Azərbaycan Partiyası Yevlax şəhər təşkilatının sədr müavini Vahid Quliyevə verdi.Siyasi həmfikirlərini yubiley münasibətilə təbrik edən V.Quliyev qısa olaraq Yeni Azərbaycan Partiyasının keçdiyi 26 illik şərəfli yoldan söz açdı. Bildirdi ki, Azərbaycan üçün çox ağır zamanlarda zərurətdən yaranan Yeni Azərbaycan partiyası sözün həqiqi mənasında xilaskar bir siyasi təşkilatdır. Heydər Əliyev dühasından güc-qüvvət alan bu partiya ulu öndərin sağlığında olduğu kimi, bu gün dövlətimizin başçısı İlham Əliyevin sədrliyi ilə də öz uğurlu fəaliyyətini davam etdirir.\n--Bu gün doğrudan da böyük bayramdır. Azərbaycanı işıqlı və nurlu bir həyata qovuşduran, dinamik inkişaf yoluna çıxaran bir partiyanın 26 yaşı tamam olur. Fəxrlə deyirəm ki, mən də bu partiyanın üzvüyəm. Onu da fəxrlə deyirəm ki, bu partiya sıralarında Azərbaycanı ürəkdən sevən, ona ləyaqətlə xidmət etmək missiyasını şərəflə yerinə yetirən insanların birləşdiyi bir siyasi təşkilatdır. Buna çoxlu sayda nümunələr gətirmək olar.\nÇox fərəhli haldır ki, onların sırasında Yevlax şəhər təşkilatının üzvləri də var. Saatlarla davam edən məclisi bədii rəhbəri əməkdar mədəniyyət işçisi olan «Kür» instrumental ansamblı öz musiqi töhfələri ilə daha da şən və maraqlı etdi.


«Müxalifətçi gənclərə bir məsləhətim var - evdə içsinlər»\n«İşdən sonra» verilişinin qonağı şair, dramaturq Vaqif Səmədoğludur. Onunla müsahibəni təqdim edirik:\n- Vaqif bəy, artıq deputat deyilsiniz. Yəqin bu da yaradıcılığınız üçün imkan yaradır. Yeni nə yazırsınız?\n- Mən deputat fəaliyyətimə nöqtə qoymuşam. Belə demək olarsa, mən deputatlığa qədər də həmişə deputatlıq fəaliyyəti ilə məşğul olmuşam. Yəni ailəmin mövqeyinə görə, mənsub olduğum nəslin hörmətinə görə həmişə camaat bizə müraciət edib. Mən də bacardığım qədər indi də çalışacağam müraciətlərə baxam, kömək edəm.\n- Bəzən təlabat olur. Ancaq bəzən təlabat özünü doğrultmur. Yəni ictimaiyyətin tələbatı olsa da, hakimiyyət bunu nəzərə almır. Nəticədə ictimaiyyətin istədiyi adam heç parlamentə düşə bilmir.\nÖZ HÖRMƏTİNƏ GÖRƏ SEÇİLƏNLƏR DƏ OLUB\n- Əvvəla, hökumətin dəqiq proqramı olmalıdır. Bu da var yəqin ki. Mən hökumət adamı olmadığım üçün, Prezident Aparatında, Nazirlər Kabinetində işləmədiyim üçün konkret deyə bilmərəm bunlar əlifba sırası ilə nədir. Yəqin ki, dövlətin qarşısında, prezidentin qarşısında ölkənin və dünyanın qoyduğu problemlər var, tələbatlar var. Və bununla konkret insanlar məşğul olur, konkret cavab axtarırlar. Kiminsə seçilməməsinə mənim hökm verməyə haqqım yoxdur. Yəni ki, düz seçilməyib, səhlənkarlıqmı olub, riyakarlıqmı olub, saxtakarlıqmı olub? Hər şey olub. Ötən seçkilərdə də, bu seçkilərdə də. Ancaq tamamilə ciddi şəkildə sizə deyirəm ki, öz hörmətinə görə seçilənlər də olub.\n- Amma nüfuzuna görə gəlib seçilənlər də olur. Amma deyək ki, həmin adam parlamentə buraxılmır. Haqlı səs qazanıb gələn ola da bilər, olmaya da bilər. Amma sonda seçim hakimiyyətindir. Belə fikirlər var.\n- Mərkəzi Seçki Komissiyası, Ali Məhkəmə bunu təsdiq edibmi ki, bu adam seçilib? Yoxsa bunu biz özümüz deyirik? MSK-nın qərarı varsa ki, bu adam seçilib və Ali Məhkəmə təsdiq edibsə deməli qurtardı da, bu adam deputatdı. Bilirsinizmi haqlı irad tutanlar da var. Amma səs toplamayıb seçilmişəm deyənlər də var axı. Burda hər hadisəyə, hüquqi müstəvidə baxmaq lazımdır.\n- Sizin siyasi fəaliyyətiniz xatirələrinizdə özünə yer tapacaqmı?\nDEYİRDİLƏR Kİ, KİMDİR O?\n- Mən heç bir vaxt aktiv siyasi fəaliyyət göstərməmişəm. Yəni lazım olmuşam çıxmışam meydana. Gəlin, yadımıza salaq Milli Azadlıq Hərəkatını. İndi bütün dünyada tanınmış bizim partiya liderlərimiz, başqanlarımız, onları o zaman kim tanıyırdı? Heç kim. Bəxtiyar Vahabzadəni, Ziya Bünyadovu, İsmayıl Şıxlını tanıyırdılar. Camaata deyəndə ki, söz verilir filankəsə, deyirdilər ki, kimdir o? İndi çox tanınmış insandır o adam. Partiya lideridir. Amma deyəndə ki, söz verilir Bəxtiyar Vahabzadəyə, meydan partlayırdı alqışdan.\n- İnqilabi dönəmlərin də qəribəliyi ondadır ki, heç kimin tanımadığı bir şəxs üç günün içərisində illərlə tanınan şəxslərdən daha çox etibar qazanır.\n- Hamısı yox. Bir neçə adam. Çox etibar qazanmışdı o zaman Nemət Pənahlı və ondan sonra Əbülfəz Elçibəy. Və səsinin doğmalığına görə, özünü aparmağına görə Etibar Məmmədov. Sonradan bunlar hamısı tanındı. Bizə ehtiyac qalmadı.\n- 2000-ci ildə sizin deputat seçilməyiniz Müsavat Partiyasından getməyiniz ilə nəticələndi.\n- Mən deputat seçiləndə məni ilk təbrik edən insan hörmətli İsa bəy oldu. İsa Qəmbər - Müsavat Partiyasının başqanı. Və sonra bunlar yığıldılar bir neçə partiyanın rəhbəri belə qərara gəldilər ki, iştirak etməsinlər və kim deputat mandatından imtina etməyəcəksə, partiyadan xaric olunur. Mən də imtina etmədim. Çünki on minlərlə səs yığmışdım və özüm yığmışdım. Belə məni kənarlaşdırdılar partiyadan. Üstündən 5 il keçəndən sonra gəlib orada 5 adam oturdular. Nə dəyişdi? Amma mənim heç bir incikliyim yoxdur. Hər halda mən artıq 11 ildir Müsavat Partiyasından xaric olunmuşam bir dəfə də, bir yerdə də Müsavat Partiyası haqqında, onun başqanı haqda nalayiq söz deməmişəm, giley-güzar etməmişəm, özümü incik kimi göstərməmişəm və Avropa Şurasının Parlament Assambleyasında 2005-ci ilə qədər bütün sənədlərdə Müsavat Partiyasının nümayəndəsi kimi getmişəm. Buna da Müsavat Partiyası heç bir vaxt etiraz etməyib.\n- Vaqif bəy, indi müxalifətin, Müsavat Partiyasının fəaliyyətini izləyirsinizmi? Bu gün də istefalar olur.\n- İzləsin xarici kəşfiyyat. Mən istər-istəməz əlbəttə ki, bilirəm nələr baş verir. Qısaca bir kəlmə ilə deyim. Mən istərdim ki, bunların fəaliyyəti daha güclü olsun. Ümumiyyətlə, Azərbaycanda müxalifət daha güclü olsun.\n- Bundan ötrü nəyə ehtiyac var?\nYENİ İNSANLAR GƏLMƏLİDİR\n- Bundan ötrü yəqin ki, yeni insanlar gəlməlidir. Gəlin, açıq danışaq. Yeni insanlar gəlməlidir və o yeni insanları mən görürəm. Gənclik arasında, özü də bu saat üzdə olan insanlar deyil, yəni onlar müxalifət qəzetlərində çıxış edənlər deyillər. Onlar bu saat Amerikada, İngiltərədə, Almaniyada, Fransada təhsil alan bizim tələbələrdir. Mən onların bəzilərini görmüşəm. Əlbəttə ki, bu yeni formasiyadır. Bu çox güclü yeni bir qüvvədir. Az qalıb yəqin ki, 4-5 ilə onlar özlərini göstərəcəklər.\n- Ziyalılar haqda nə düşünürsünüz? Ziyalıların indiki mövqeyi sizi qane edirmi?\n- Yer üzünün bir cəmiyyətində, bir millətində belə bir məhfum yoxdur. Ziyalı institutu, ziyalılar, və yaxud yazıçılar. Yoxdur belə şey. Konkret yazıçı var. Konkret ziyalı var. Elə böyük ziyalılar tanıyıram ki, dünya elmindən, dünya mədəniyyətindən yaşadıqları ölkənin nəinki müxalifətindən, prezidentindən xəbərləri yoxdur. Amma Nobel mükafatı laureatıdırlar. Konkret hansı ziyalı? Məsələn, ziyalı var ki, deputat ola bilməz. Bəli, mən də yazıçı tanıyıram ki, deputat ola bilməz. Ancaq yazıçı tanıyıram ki, əlbəttə ki, deputat ola bilər. Məni düz başa düşün. Mənim üçün o məfhum yoxdur. Cəm məfhumu yoxdur. Bunlar konkret talelərdir, konkret insanlardır.\n- Ayrı-ayrı örnək ola biləcək fərdlərin mövqeyi yetərlidirmi?\n- Mən konkret fikrimi deyirəm. Çünki məndə konkret məlumat var. Amma elə bir gözəl şairi gətirib burda oturda bilərsiniz ki, onun xəbəri yoxdur onlardan.\nO nə məlumat verəcək? Nə münasibət bildirəcək?\n- Dinləyici yazır: Bu hakimiyyət Qarabağ məsələsində heç nə edə bilmir. Korrupsiya baş alıb gedir. Küçələrdə aparılan abadlıq işləri də qədim zamanlardakı kimi qul əməyi ilə həyata keçirilir. Azərbaycan indi bir qrup insanın müstəmləkəsidir. Sizin buna münasibətiniz?\nAZƏRBAYCANIN PROBLEMLƏRİ ÇOX BÖYÜKDÜR\n- Bəli, korrupsiya var Azərbaycanda. Rüşvətxorluq var. İnkişaf da var. Bu müraciət edəndən mənim daha çox iradım var. İndiki hakimiyyətə də, indiki vəziyyətə də daha çox iradlarım var. Məsələn, Qarabağ məsələsi. Başa düşmək lazımdır. O cümlədən iqtidarı da başa düşmək lazımdır. Biz Qarabağ məsələsini qoymuşuq bir nömrəli problemimiz. Üzdə olan bir nömrəli problemimiz Qarabağdır. Ancaq daxildə Azərbaycanın elə gizli problemləri var ki, Qarabağ orada üçüncü yerdədir. Azərbaycanın müstəqilliyi problemi, Azərbaycanın taleyi, müqəddəratı. Deyirlər demokratiya daha da inkişaf etsin Azərbaycanda. Varmı indi əgər demokratiya?\nDemokratiyanın ən ümdə misalı, sübutu müxalifət mətbuatıdır. Yer üzündə, dünyada elə bir ölkə yoxdur ki, Azərbaycandakı müxalifət mətbuatı kimi istədiyini yazsın. Var. Axı prezident bilən problemlər də var. Siz onu bilirsiniz ki, Azərbaycanda demokratiyanın inkişafına mane olan ilk növbədə adlarını demokratik qoyan ölkələrdir? Azərbaycanda bu saat tutaq ki, İngiltərə, Amerika (heç onlarda da mütləq demokratiya yoxdur) demokratiyası bərpa olsa, Azərbaycana nə ilə təzyiq edəcəklər? Onun üçün də demokratiyanın inkişafına burda mane olan qüvvələr var. İqtisadi inkişafa mane olanlar var. Yəni Azərbaycanı demokratik, qüvvətli dövlət görmək istəyən varsa o da yalnız və yalnız bizik. Nə Qərbdir, nə Şərqdir, nə Cənubdur, nə Şimal. Mən 89-cu il mitinqində demişdim ki, tənhalıq mənim iş yerimdir. Ancaq Allah heç kimə milli tənhalıq göstərməsin. Millət də xeyli ağlamışdı mənim sözlərimə. Ancaq mən yenə də o fikrimdə qalıram. Yenə də o fikirdə qalıram ki, millət tənhalaşıb və Azərbaycanın problemləri çox böyükdür.\n- Ancaq məsələnin o biri tərəfi də var. İnsan gərək özü-özünü ayağa qaldıra. Bu problemlərdən yalnız Azərbaycan özü-özünü ayağa qaldırmaqla qurtula bilər. Razısınızmı?\n- Onda belə çıxmırmı ki, elə problemi doğuran səbəblər də burdadır. Heç xaricdə deyil.\n- Yox elə deyil. Nə ilə? Hansı qüvvə ilə? Bəli, Azərbaycanın indi kifayət qədər yaxşı ordusu var, silahlanırıq. Ancaq bizim cənub və şimal qonşularımızın müqayisəsində bunlar heç nədir. Qüvvələr nisbəti çox böyükdür.\n- Dinləyici yazır: Yenicə yaradılmış İctimai Palatanın perspektivinə necə baxırsınız? İctimai Palata və Ziyalılar Xartiyasının əməkdaşlığını necə təmin etmək olar?\n- Vallah, mənim o İctimai Palatadan və Xartiyadan xəbərim yoxdur. İctimaiyyət deyirik, müxalifət deyirik, onların yaratdığı hər hansı bir qurum ancaq söz güləşdirmək, ağıllı və ağılsız, vətənpərvər və deyişi gözəl çıxışlardan ibarət olacaq. Yəni konkret heç nə verməyəcək.\n- Dinləyici yazır: Ölkədə korrupsiyanı hakimiyyət vətəndaşlara zor tətbiq etməklə həyata keçirir. Buna münasibətiniz?\nYERLİÇİLİK DƏ VAR\n- Bu haqda danışdıq. Korrupsiya var. Yerliçilik də var. İndi bax mənə niyə irad tutursunuz? Mən bununla mübarizə aparım? Mən özüm bildiyim qədər aparıram. Bəs siz neynirsiz? Ancaq belə suallar verməklə fəaliyyətinizi bitmiş hesab edirsiniz? Siz də sözünüzü deyin. Mən sözümü deyirəm. Bəzən ən yüksək təbəqələrdə iradımı bildirirəm. Ancaq onu mərəkəyə çıxarmıram. Necə ki Əfv Komissiyasının sədri, müdafiə komitələrinin sədri olanda çıxarmırdım mətbuata, azadlığa çıxmalarına nail olurdum. İndi də elə.\n- Yeri gəlmişkən, sonuncu əfv fərmanından bəzi gözləntilər var idi. Deyək ki, Eynulla Fətullayevlə bağlı, gənclərdən Ruslan Bəşirli var idi. Nədən buraxılmadılar?\nİSTEDADSIZLIĞINA GÖRƏ İNSANI TUTMAZLAR\n- Son vaxtlar əfv komissiyalarının iclaslarında mən təəssüf ki, iştirak edə bilmirəm. Səhhətimə görə. Çünki əfv komissiyalarının iclasları birdən 5 saat, 6 saat davam edir. Mən də bir yerdə o qədər qərar tutub otura bilmirəm. Ancaq sizə nə deyim? Konkret Eynulla Fətullayevin həbsi özü- özlüyündə düzgün deyildi. Onu niyə həbs edirdilər. Ona sadəcə olaraq ictimai tənbeh kifayət idi. Onun buraxdığı qəzeti mən də oxumuşam. Normal yazılar da var idi, ikrah doğuran yazılar da. Məsələn, mən həbsxanada o adamı görmürəm. Əlbəttə, onu buraxmaq lazımdır. Buraxmaq lazımdır getsin işi ilə məşğul olsun. Ruslan Bəşirliyə gəldikdə isə burda artıq başqa məsələdir. O Gürcüstandakı videokadrlar əlbəttə ki, nəyə isə sübutdur. Burda əlbəttə ki, mənim fikrim rol oynamamalıdır. Burda yalnız və yalnız xüsusi xidmət orqanları öz sözünü deməlidirlər və məhkəmə. Burda açıq-aşkar görünən faktlar var. Eynullanın məsələsində, hə, Qukasyanla mehriban durub şəkil çəkdirib, vurulmuş Azərbaycan tankının fonunda şəkil çəkdirib. Çəkdirib, çəkdirib də. Cəhənnəmə ki...Bax o bloqqer uşaqlar – Adnanla, Emin Milli. Mən onların hazırladıqları klipə baxdım. Əvvəla gülməli deyil, sonra çox istedadsız hazırlanmış bir klipdir. İstedadsızlığına görə insanı tutmazlar. Dava saldırıb, hansısa restoranda...Ümumiyyətlə bilirsinizmi, mənim gənclərə bir məsləhətim var. Biz sovet dövründə içirdik restoranlarda və təhlükə hiss etmirdik. Mənim indiki gənclərə xüsusən də müxalifət yönümlü gənclərə məsləhətim var ki, evdə içsinlər. Evdə için, ay uşaqlar.\n- Əfv fərmanları Azərbaycanda siyasi məhbus problemini həll edirmi? Həll etmirsə bu problemin köklü həllini nədə görürsünüz?\nPRAQMATİK İŞ GÖRƏ BİLƏN AZDIR AZƏRBAYCANDA\n- Əvvəla, beynəlxalq hüquqda siyasi məhbus məfhumu yoxdur. Yoxdur elə bir şey. Vaxtilə 20-ci əsrin əvvəllərində olub. İndi də bizdə istifadə olunur. Onu demək olar ki, siyasi motivlərlə həbs olunmuş şəxs. Bütün dünyada bu var. Siyasi motivlərlə kimi isə dolaşdırmaq, həbs eləmək. İndi mən hüquq komitələrinin üzvü deyiləm. Məndə nə məlumat olursa çalışıb kömək edirəm. İndi bu insan hüququ uğrunda mübarizə yalnız mətbuatdadır. Populist çıxışlarla. Praqmatik iş görə bilən azdır Azərbaycanda. Kimə isə kömək etməkdən ötrü meydana çıxıb qışqırmaq azdır. Bəzən gərək kiminsə qılığına girə biləsən. Kimdənsə xahiş edə biləsən. Təəssüf ki belədir. Təkcə Azərbaycanda deyil bu. Bir Devid Atkinson var idi. o Avropa Şurası Parlament Assambleyasında mənə deyəndə ki, belədir mən ona dedim ki siz 7-8 irlandiyalını 7-8 il saxlayıb sonra azadlığa buraxdınız. O mənə dedi ki, biz onlardan üzr istədik. Mən də dedim ki, dayanın biz də üzr istəyəcəyik.\n- Vaqif Səmədoğlu nədən dramaturgiyanı özündən qovmaq istəyir?\n- Şair yaradıcılığı ilə bağlı niyə dilemma qarşısında qalıb?\n- Onun Mircəfər Bağırovla bağlı hansı xatirələri var?\n- Gənc Vaqif Stalini görəndə niyə təəccüblənib?\n- Vaqif Səmədoğlu atası Səməd Vurğunla bağlı bu günə qədər ictimaiyyətə bəlli olmayan hansı xatirəsini açıqladı?\n- Marşal Rakasovskinin Səməd Vurğuna hədiyyə etdiyi tapança necə yoxa çıxdı?\n- Vaqif Səmədoğlu öz yerini harada görür?


Rahim Nuriyev — Vikipediya\nNuriyev Rahim İbrahim oğlu\nCəlilabad Rayonu İcra Hakimiyyətinin başçısı\n15 mart 1955(1955-03-15) (65 yaş)\nDarquba, Lənkəran rayonu, Azərbaycan SSR\nNuriyev Rahim İbrahim oğlu — Cəlilabad Rayon İcra Hakimiyyətinin keçmiş başçısı, tarixçi, müəllim.\nRahim Nuriyev 15 mart 1955-ci ildə Lənkəran rayonunun Darquba kəndində müəllim ailəsində anadan olub. İlk təhsilini Darquba və Kərgəlan məktəblərində alıb. Lənkəran pedaqoji məktəbini (1974), Azərbaycan Dövlət Universitetinin Tarix fakültəsini (1986) bitirib. 1973-cü ildə əmək fəaliyyətinə, 1974-cü ildə pedaqoji fəaliyyətə başlayıb.\n1975-1977-ci illərdə hərbi xidmətdə olub. Lənkəranın müxtəlif məktəblərində müəllim və Cəlilabad rayonunda İcra hakimiyyəti başçısı (1992-1993) işləyib. Hazırda Lənkəran şəhəri 9 saylı orta məktəbdə müəllim işləyir. Lənkəran bölgəsində milli-demokratik hərəkatın təşəbbüsçüsü, təşkilatçısı və liderlərindən biri olub.\n1990-cı il yanvar hadisələri zamanı Lənkəranda "Elin səsi" qəzetinin nəşrini və həmçinin imperiyanın təcavüzkar siyasətini ifşa edən televerilişlər təşkil edib. Lənkəran Müəllimlər Cəmiyyətinin sədridir. Evlidir, 3 övladı var.\nRus qoşunlarının Lənkərana hücumu qabaqcadan planlaşdırılmışdı\nMənbə — "https://az.wikipedia.org/w/index.php?title=Rahim_Nuriyev&oldid=5513641"\nCəlilabad rayon icra hakimiyyəti başçıları\nBu səhifə sonuncu dəfə 22 sentyabr 2020 tarixində, saat 10:14-də redaktə edilib.


12 Aprel 2020, 14:36\nRəcəbov və Məmmədyarov Karlsenin turnirindən kənarda qaldı – RƏSMİ\n“Report”un məlumatına görə, norveçli qrossmeysterin aprelin 18-də start götürəcək yarışda FIDE (Beynəlxalq Şahmat Federasiyası) reytinqində ilk 8 yerdə qərarlaşmış şahmatçıları görmək istəyi gerçəkləşməyib. “8-lik”dəki zəka sahiblərindən rusiyalı Aleksandr Qrişuk (6-cı yer), ermənistanlı Levon Aronyan (7-ci yer) və ABŞ təmsilçisi Uesli So (8-ci yer) turnirə qatılmayacaq. Onların əvəzinə fərdi qaydada hollandiyalı Aniş Giri (10-cu yer), ABŞ təmsilçisi Hikaru Nakamura (18-ci yer) və İran şahmatının parlayan ulduzu Alireza Firuzca (21-ci yer) dəvət olunub.\nİki həftə davam edəcək turnir dairəvi sistem üzrə başlayacaq. Əvvəlcə hər bir iştirakçı arasında görüş keçiriləcək. Daha sonra liderlər “pley-off” oynayacaqlar. 250 000 dollar mükafat fonduna malik yarışın qalibi 70 000 dollar qazanacaq.\n29, May - 19:53586\n29, May - 17:10567\n29, May - 19:34522\n29, May - 17:07517\n29, May - 12:22471


05.06.12 15:27 ərzində olan dəyişikliklər\tYazan Administrator\t05.06.12 15:16\n13.12.14 10:53 ərzində olan dəyişikliklər\tYazan Administrator\t14.05.12 10:06\nQarabağ Suallar - Faktlar kitabı\n14.06.12 15:34 ərzində olan dəyişikliklər\tYazan Administrator\t13.05.12 11:01\nGəncliyə Yardım Fondunun sponsorluğu ilə nəşr edilmiş və Türkiyə Böyük Millət Məclisində təqdimatı keçirilmiş, Qarabağ Suallar - Faktlar kitabının Anadolu Türkcəsində PDF variantını buradan əldə edə bilərsiniz.\n02.05.12 10:32 ərzində olan dəyişikliklər\tYazan Administrator\t14.04.12 14:57\nBu gün Gəncliyə Yardım Fondunda Azebook Network kitab şəbəkəsinin təşkilatçılığı ilə onun macar dilindən tərcümə etdiyi Ferens Molnarın “Pal küçəsinin oğlanları” kitabının təqdimat mərasimi keçirilib. Povest ilk dəfə Azərbaycan dilində nəşr olunub. Kitabin redaktoru və ön sözün müəllifi filologiya üzrə fəlsəfə doktoru, dosent Asif Rüstəmlidir. “Məhbəsə sığmayan azadlıq eşqi” adlı müqəddiməsində Asif Rüstəmli Budapeştdə olarkən Ramil Səfərovla görüşündən, kitabın bədii məziyyətlərindən bəhs edib.\nDünya Azərbaycanlı Gənclər Birliyinin təsis qurultayı öz işinə başlayıb\nSəhifə 14 > 15-dəan


Ordubad rayonunun Vənənd kəndində tədbir keçirilmişdir\nOrdubad rayonunun Vənənd kəndində tədbir keçirilmişdir\nOrdubad rayonunun Vənənd kəndində “Reproduktiv sağlamlıq və ailə dəyərləri” mövzusunda tədbir keçirilmişdir.\nTədbiri Ordubad Rayon İcra Hakimiyyəti başçısının müavini Fərqanə Hüseynli açaraq belə tədbirlərin əhəmiyyətindən danışmışdır.\nTədbirdə Naxçıvan Muxtar Respublikasının Ailə, Qadın və Uşaq Problemləri üzrə Dövlət Komitəsinin sədri Ramilə Seyidova çıxış edərək bildirmişdir ki, milli dəyərlərin, adət-ənənələrin qorunub saxlanması və gələcək nəslə ötürülməsində ailənin böyük rolu vardır. Ailələrin möhkəm olması üçün ailədə hər iki tərəf ailənin bütövlüyünün qorunması, o ailədə böyüyəcək övladların hərtərəfli və sağlam böyüməsi üçün çalışmalıdır. Həmçinin qadınların sağlamlığının qorunması, yeni nəslin sağlam doğulması və böyüməsi üçün ailə planlaşdırılması məsələsinə xüsusi diqqət verilməsi, erkən nikahların fəsadları, sağlam uşaqların doğulması üçün qadınların hamiləlik dövründə müvafiq analizlərdən keçirilməsi, nikahdan əvvəl irsi qan xəstəliklərinin, virusların yoxlanılmasının vacibliyi haqqında tədbir iştirakçılarına məlumat verilmişdir. Komitə sədri həmçinin qeyd etmişdir ki, aparılan təhlillər zamanı məlum olmuşdur ki, muxtar respublikada ana və uşaqlara göstərilən qayğının və aparılan maarifləndirici tədbirlərin nəticəsində sağlamlıq imkanları məhdud uşaqların sayı ötən illərlə müqayisədə nəzərəçarpacaq dərəcədə azalmışdır.\nRamilə Seyidova qeyd edib ki, Ordubad rayonu üzrə 17921 uşaq vardır ki, bu uşaqlardan da 143-ü sağlamlıq imkanları məhdud uşaqlardır. Bu da ümumi uşaqların 0.79 faizini təşkil edir. Muxtar respublika üzrə 1847 sağlamlıq imkanları məhdud uşaqlar vardır ki, bu uşaqların da 7.74 faizi Ordubad rayonunun payına düşür. 143 (54 qız, 89 oğlan) sağlamlıq imkanları məhdud uşaqdan 98-i (37 qız, 61 oğlan) anadangəlmə, 45-i isə (17 qız, 28 oğlan) sonradan qazanılma xəstəliklər səbəbindən sağlamlığını itirmiş uşaqlardır.\nOrdubad rayonunun Vənənd kəndi üzrə 9 (7 oğlan, 2 qız) sağlamlıq imkanları məhdud uşaq vardır ki, bu uşaqlardan 7-si (6 oğlan, 1 qız) anadangəlmə, 2-si isə (1 qız, 1 oğlan) sonradan qazanılma xəstəliklər səbəbdən sağlamlıqlarını itirmişlər. Anadangəlmə 3 oğlan, 1 qızda anadangəlmə anomaliyalar, (inkişaf qüsurları), deformasiyalar və xromoson pozğunluqları, 2 oğlanda sinir sisteminin xəstəlikləri, 1 oğlanda perinatal dövrdə meydana çıxan xüsusi hallar aşkar edilmişdir.\n“Qadınlarda virus hepatitlərinin fəsadları, bətndaxilindəki uşağın xəstəlikləri və onlarla mübarizə yolları” mövzusunda isə Naxçıvan Muxtar Respublikası Doğum Mərkəzinin həkim ginekoloqu, tibb elmləri üzrə fəlsəfə doktoru Gültəkin Əliyeva çıxış edərək qadınların sağlamlıqlarının qorunması yolları, reproduktiv sağlamlıq, həmçinin Ordubad rayonu üzrə doğulan sağlamlıq imkanları məhdud uşaqların əsas xəstəliklərinin – sinir sistemi xəstəliklərinin, anadangəlmə anomaliyalar (inkişaf qüsurları), deformasiyalar və xromosom pozğunluqları, psixi pozğunluqlar və davranış pozğunluqlarının yaranması səbəbləri barədə slayd vasitəsilə tədbir iştirakçılarına ətraflı məlumat verib.


Ağalarovların keçirəcəyi müsabiqədə qalmaqal » Oradio.az - Azərbaycanın 1 nömrəli radiosu\nAğalarovların keçirəcəyi müsabiqədə qalmaqal\n"Qafqazinfo" Rusiya KİV-nə istinadən xəbər verir ki, bu yaxınlarda müsabiqənin başqa ölkəyə keçirilməsi ilə bağlı 20 mindən çox insanın imzaladığı petisiyaya cavab olaraq Miss Universe Organisation-ın nümayəndələri bəyan etmişdilər ki, iyunda Rusiya Dövlət Duması tərəfindən gey-təbliğatın qadağan edilməsi bağlı qanun layihəsinin qəbul edilməsi müsabiqənin əsas prinsiplərinə ziddir. Eyni zamanda müsabiqəni başqa ölkəyə də keçirmək istəmirlər.\nMüsabiqənin keçiriləcəyi "Krokus Siti Holl"dan isə bildirilib ki, hazırda aktiv hazırlıq işləri gedir, müsabiqənin başqa ölkədə keçirilməsi məsələsi ilə məşğul olmağa isə sadəcə vaxt yoxdur. Bir müddət əvvəl tədbirin aparıcı olacağı planlaşdırılan amerikalı şoumen Endri Koen Rusiyada homoseksuallara qarşı qəbul edilən qərara etiraz olaraq müsabiqəni boykot etməyə çağırmışdı. O, yeni qanunla həbs olunacağını və bu səbəbdən Rusiyaya getmək istəmədiyini bildirmişdi. Hazırda Moskvada keçiriləcək müsabiqədə kimin aparıcı qismində iştirak edəcəyi məlum deyil.\nQeyd edək ki, müsabiqənin Rusiyada keçirilməsinin təşəbbüskarları "Korkus Siti"nin sahibləri Araz və Emin Ağalarovlardır. Bununla bağlı bir müddət əvvəl müsabiqənin təşkilatçısı Donald Trampla razılıq əldə olunmuş və təbliğat işlərinə strat verilmişdi.\nBülənt İlhamənin titulunu əlindən aldı [Video]\nAzərbaycanlı müğənni: "Məni qınayanlara demək istəyirəm kiвЂ¦"


Diqqət çəkən Xatirə İslam yenidən gündəmdədir fotolar » Qadınla.Com - Qadınlar Birİncidir!\nTarix: 15-11-2014, 13:43\nHər zaman çılğın və emosional açıqlamaları, sərt xarakteri ilə diqqət çəkən Xatirə İslam yenidən gündəmdədir\nhazırda həmkarı Rüfət Axundovla səyahətə çıxan müğənninin adı ətrafında xoşagəlməz söz-söhbətlər dolaşır.\nBelə ki, sosial şəbəkədəki izləyiciləri İnstagram bloqunda paylaşdığı fotolarına yazdıqları şərhlərdə Xatirənin Rüfətlə sevgili olduğuna işarə vurublar.\nBu isə Xatirəni özündən çıxarıb. Bərk qəzəblənən Xatirə İslam izləyicilərinə ağır sözlər deməkdən çəkinməyib:\n"Şəklimin altında "qatıqlayan” səviyyəsizlər, ailəm məni Rüfətə qısqanmaz. Ağıllı olun! Rüfəti tanıyanda mənim 7 yaşım var idi. Görün, nə qədər bədbəxtsiniz ki, dostluğun dəyərini anlamırsınız. Dost olmağı bacarmırsınız. Məni bəyənməyən insan profilimdən rədd olsun”.\nOnu da bildirək ki, Xatirə İslamla Rüfət Axundov Məhərrəmlik ayından və toyların olmamasından istifadə edərək birlikdə səyahətə çıxıblar. Səyahətdən paylaşılan fotolarda onların həyat yoldaşları yoxdur. Halbuki, Xatirə həyat yoldaşı ilə getdiyi məkanlardan onunla da fotolarını paylaşır.\nXatirənin və Rüfətin prodüserləri bildiriblər ki, müğənnilər Bakıya noyabrın 20-də qayıdacaqlar.\nXatırladaq ki, 2012-ci ilin iyununda hərbiçi Fəxrəddin bəylə ailə quran Xatirə İslamın Emil adlı oğlu var.\nRüfət Axundov da 2007-ci ildə ailə qurub.\nXatirənin sinəsi açıq libası müzakirə olundu - FOTO


"Barselona" coşdu – 25:0 - Azadliq Xeber\n“Barselona” coşdu – 25:0\n“Real”ın son turda хal itirməsindən yararlanan “Barselona” çempionluğa bir az da yaхınlaşıb.\nANS PRESS-in məlumatına görə, Kataloniya klubu sona iki tur qalmış əsas rəqibini 4 хal qabaqlayır.\n“Barselona” son turda “Real Sosyedad”ı 2:0 hesabı ilə yenib. “Real” isə doğma meydanda “Valensiya”nı qəbul edib və хal itirib – 2:2.\nBununla da “Barselona” uğurlu çıхışını davam etdirib. Luis Enrikenin komandası son 5 La Liqa oyununda 20 qol vuraraq qapısını toхunulmaz saхlayıb: “Valensiya” (2:0), “Espanyol” (2:0), “Xetafe” (6:0), “Kordoba” (8:0), “Real Sosyedad” (2:0).\nKataloniyalılar La Liqada olduğu kimi Çempionlar Liqasında da uğurlu çıхış edir. Komanda “Nou Kamp”da keçirdiyi son 2 oyunda 5 qol vurub və qapısını toхunulmaz saхlayıb: PSJ (2:0), “Bavariya” (3:0).\nBeləliklə, iki turnirdə mübarizə aparan “Barselona” ardıcıl 7 oyunda qapısını toхunulmaz saхlayaraq, rəqib qapıçıları 25 dəfə məyus edib.\nQeyd edək ki, La Liqanın 36 turunda 107 qol vuran “Barselona” 19 top buraхıb. Kataloniyalılarla eyni sayda qola sevinən “Real” isə 34 dəfə məyus olub.


Ana səhifə » Xəbər lenti\t» Əfv Sərəncamı milli həmrəyliyin gücləndirilməsi istiqamətində atılmış ardıcıl addımların davamıdır\nƏfv Sərəncamı milli həmrəyliyin gücləndirilməsi istiqamətində atılmış ardıcıl addımların davamıdır\nMartın 18-də Prezident İlham Əliyevin imzaladığı “Məhkum edilmiş bir sıra şəxslərin əfv olunması haqqında” Sərəncamı 10 saylı cəzaçəkmə müəssisində 56 məhkumu əhatə edib. Bu Sərəncamla bütövlükdə 625 nəfərin azadlığa qovuşması, bəzilərinin cəzalarının yarıyadək endirilməsi təmin edilib. Ümumiyyətlə, bu əfv Sərəncamı şamil olunduğu şəxslərin sayına görə ən böyük humanist aktlardan biri və milli həmrəyliyin gücləndirilməsi istiqamətində atılmış ardıcıl addımların davamıdır.\nAZƏRTAC xəbər verir ki, bunu əfv Sərəncamının icrası prosesində iştirak edən Milli Məclisin İnsan hüquqları komitəsinin sədri Zahid Oruc martın 19-da jurnalistlərə müsahibəsində deyib.\nZahid Oruc bildirib ki, 1990-cı illərdən imzalanan əfv sərəncamları və qərarları dövlətimizin cəmiyyətə mesajıdır. Bu mesaj odur ki, dövlət həyatının müəyyən dövründə, hər hansı şəraitdə cinayət törətmiş və ya səhv etmiş, cəzaçəkmə müəssisəsinə düşmüş insanların cəmiyyətə qayıtması, azadlığa və ailələrinə qovuşması üçün yenidən şans verir. Sərəncamın digər bir əhəmiyyətli cəhəti odur ki, dövlətimiz bağışlanma fikrinin cəmiyyətdə bərqərar olunmasını istəyir və çalışır ki, insanlar arasında münasibətlər yaxşı olsun və nifaq baş verməsin. Bunun nəticəsidir ki, 1990-cı illərdən ötən dövrdə Azərbaycanda cəmiyyətin həyatında sabitlik, əmin-amanlıq bərqərar olduğuna görə cinayətlərin də sayı qat-qat azalıb.\nVurğulanıb ki, əfv komissiyasının iclaslarında dövlətin ən yüksək vəzifəli nümayəndələri iştirak ediblər. Onlar hər biri məhkumların hüquqlarına ədalətli yanaşılması üçün müzakirələr aparıblar. Bunun nəticəsidir ki, əfv olunan məhkumlar arasında törətdiyi əməlindən peşmançılıq çəkmiş şəxslərə, ailələri və yaxınları arasında Vətən müharibəsində şəhid, qazi, iştirakçı olanlara daha çox önəm verilib.\nDeputat bildirib ki, ötən illərdə dövlətimizin başçısı İlham Əliyevin və Birinci vitse-prezident Mehriban Əliyevanın təşəbbüsləri ilə həyata keçirilən əfv və amnistiya qərarları nəticəsində cəmiyyətimizdə hüququn aliliyinə dərin inam formalaşıb, birlik və həmrəylik daha da möhkəmlənib.\n“Əfv edilən şəxslər bu humanist aktdan düzgün nəticə çıxarmalı, Azərbaycan dövlətinin qanunlarına dönmədən əməl etməlidirlər. Məhkumluqdan azad edilmiş şəxslərin doğma evlərinə qayıdışı cəmiyyətimizə və ailələrinə bu mesajı verir ki, onlar bir daha cinayət törətməsinlər. Ümidvarıq ki, azadlığa çıxmış şəxslər cəmiyyətimiz üçün layiqli vətəndaş olacaq, həyatda öz yerinizi tutacaq, Qarabağdakı yenidənqurma işlərində və Böyük Qayıdışda fəal iştirak edəcəklər”, - deyə komitə sədri vurğulayıb.


Parabank tərəfindən hazırlanmış əsas valyuta cütlükləri üzrə texniki analiz\n7 İyul 2009 11:11 (UTC+04:00)\nAzəraycan bankı PARABANK tərəfindən hazırlanmış əsas valyuta cütlükləri üzrə texniki analiz və həftəlik proqnoz ( 06 iyul - 10 iyul)\nCütlüyün artım tempi bir qədər zəifləmişdir. Həftə ərzində çıxmış makroiqtisadi göstəricilər və fundamental amillərin təsiri altında dollar avropa valyutasına qarşı çox dəyişkən amplitudalı bir dinamika göstərdi. Amerika iqtisadiyyatının pisləşməsi investorlarin daha riskli aktivlərdən qorunmaq üçün ABŞ dollarını seçməsi və eləcə də neftin qiymətinin aşağı düşməsi dolların avroya və eləcə də başqa valyutalara nisbətdə məzənnəsinin aşağı düşməməsinə imkan verir. EUR/USD qrafikinin1.4195 həddini yenidən keçməsi ehtimalı bir qədər şübhə doğurur. Gündəlik qrafiklərdə cütlüyün enmə tendensiyası müşahidə olunur. İlkin olaraq hədəf 1.3810-1.3820 səviyyələrində müəyyənləşdirilb. Daha sonra 1.3690-1.3725 səviyyələrini gözləyirik. Cütlüyün hərəkət dinamikası qarşıdan gələn həftənin fundamental xəbərlərindən çox asılı olacaqdır\nYapon rəsmilərinin ölkənin yürütdüyü pul-kredit siyasəti barəsində qarışıq qərarları öz əksini yenin ABŞ dollarına qarşı məzənnəsində öz əksini tapmışdır. Cütlük müəyyən dəhlizdə hərkət edir ki, bu dəhlizin yuxari həddi 96.95, aşağı həddi isə 94.88 səviyyələrindən keçir. Bu həftə biz cütlüyün məhz elə bu aralıqda hərəkət dinamikasını gözləyirik. Hər hansi bir həddin (səviyyənin) yarıb keçilməsi qiymətin həmin istiqamətdə hərəkət etməsinə gətirib çıxaracaqdır.\nKeçən həftə britaniya funtu ABŞ dollarına qarşı hərəkətini müəyyən qiymət dəhlizində formalaşdırmışdı. Dəhlizin aşağı həddi 1.6204 qiymətindən keçir. Gündəlik indikatorlar (MACD, Moving Avarage) cütlüyün ifrat alınmış olduğunu göstərir və aşağı konsalidasiyani gözləmək olar. Konsalidasiya Fibonaçi cədvəlinə əsasən 1.6020 səviyyəsində dayanır.\nCütlük ötən həftə 133.57 səviyyəsinədək endi. Bu səviyyə cütlüyün daha da aşağı konsalidasiya olunmasının qarşısını alır. Qiymət qrafiki bu sərhədi yarıb keçərsə, 132.00 səviyyəsinədək enə bilər. Günlük qrafik analizdə indikatorlar (MACD, Stochastic) enmə trendini göstərir. Cütlüyün müqavimət səviyyəsi 136.87-dən keçir ki, bu da avronun Yapon yeninə munasibətdə daha da yuxari qalxmasını saxayır. Biz valyuta cütlüyünün enişini gözləyirik.


13\tноября\t2017\t[14:57] - YouthPortal.Az\nGənclər və İdman Nazirliyinin dəstəyi, Azərbaycan Tələbə Gənclər Təşkilatları İttifaqının (ATGTİ) təşkilatçılığı ilə Sabunçu rayonu Gənclər evində "Əngəlli olmaq heçnəyə əngəl deyil!" adlı tədbir keçirilib. Azərbaycan Respublikasının Dövlət Himninin səsləndirilməsi ilə başlanılan tədbirdə bir sıra rəsmilər, idmançılar və müxtəlif təşkilatlardan qonaqlar iştirak edib.\nATGTİ- dən Youthportal- a bildirilib ki, tədbirdə çıxış edən Gənclər və İdman Nazirliyinin sektor müdiri Elşən Hüseynov gündəlik həyatımızda hər zaman əngəlli dostlarımıza daha diqqətli yanaşmağımız lazım olduğundan bəhs edib. “Nazirlik tərərəfindən əngəlli vətəndaşlarımızın qarşılaşdığı çətinliklərdə onlara kömək olmaq, onlara rahat şəraitin təmin olunmasında dəstək göstərmək, kitab oxumaq, gəzmək, ünsiyyət qura bilmələri üçün müxtəlif layihələr keçirilir.”


Token nədir? | InvestAZ blog\nAna səhifə » Token nədir?\nSon zamanların trend mövzusu olan “Initial Coin Offering”, “ICO” və ya “Token Sales” terminləri çox güman ki, bir çoxlarını maraqlandıran mövzulardandır. Bu gün isə kripto valyutalar bazarlarında önəmli termin hesab edilən “Token”-lər haqqında söz açacağıq.\n1 “ICO” və tokenlər\n2 Tokenlərin funksiyası\n“ICO” və tokenlər\n“İlkin Koin Yerləşdirmə” (ing.: “Initial Coin Offering”, “ICO”) və ya “İlkin Kütləvi Koin Yerləşdirmə” (ing.: “Initial Public Coin Offering”, “IPCO”) “İlkin Kütləvi Yerləşdirmə” (ing.: “Initial Public Offering”, “IPO”) ifadəsinə əsaslanaraq yaranmış bir termindir. Burada söhbət əlavə kapitalın cəlb edilməsi məqsədilə şirkətin qiymətli kağızlarının ilk dəfə qeyri-məhdud sayda investora satılması prosesidir. “ICO” zamanı isə tokenlərin satışı baş verir.\nTokenləri bir növ rəqəmsal kuponlar kimi də təsəvvür etmək olar və hər bir tokenin funksiyası dəyişə bilir. Bu, əksər vaxtlarda yeni layihəni maliyyələşdirmək üçün nəzərdə tutulmuş valyutadır. Bu zaman investorlar dövriyyədə olmayan kripto valyutaya investisiyada ilkin olmaq imkanı əldə edir. Layihə uğur qazandıqda isə tokenlərin də dəyəri artır.\nTokenlər monetar dəyərdən savayı da mənalar daşıya bilərlər. Bunun üçün bir nümunə də “Etherum” blokçeyninə əsaslanan “DAO”-dur (ing.: “decentralized autonomous organization”). Belə ki, “ICO” zamanı bazara çıxarılan tokenlərin gələcək sahibi, yaranacaq təşkilatda səs hüququ qazanmış olur. Beləliklə, burada tokenlər bugünkü klassik səhmləri xatırladır. Fərq isə ondan ibarətdir ki, burada söhbət firmadan yox, rəqəmsal təşkilatdan gedir.\nDigər bir nümunə isə “Storjcoins”-dir. Bu, “Stroj.io” (mərkəzsizləşdirilmiş rəqəmsal yaddaş (cloud) texnologiyası təqdim edən şirkət) tərəfindən “ICO” zamanı satılmış tokenlərdir. “Storjcoins”-lar normal kripto valyutalar kimi ticarət və ya “Stroj.io”-dan yaddaşın alınmasında istifadə edilə bilər. Beləliklə, “ICO” zamanı satılan tokenlər sırf investisiya aləti kimi istifadə məqsədi üçün deyil.\nBu gün kapital bazarlarına nəzarət edən rəsmi qurumlar mövcuddur ki, onların ən önəmli məqsədi investorların qorumaqdır. “ICO” bazarlarında isə nəzarət yoxdur. Məhz bu səbəbdən bu bazarlarda investisiya zamanı diqqətli olmaq tövsiyyə edilir.\n“ICO” (Initial Coin Offering) nədir?


Qaya yunu qoyarkən qarşısını almaq üçün səhvlər - Şərh - 2022\nQaya yunu qoyarkən qarşısını almaq üçün səhvlər\nQaya yunu, izolyasiya qabiliyyətinə və aşağı qiymətə görə bu gün geniş istifadə olunur. Bununla birlikdə, uzun müddət bu alov gecikdirici mineral izolyasiyasının üstünlüklərindən faydalanmaq, həm də sağlamlığınızı qorumaq üçün qaya yunu çəkərkən müəyyən səhvlərdən çəkinməlisiniz. Başqa sözlə, qarşısının alınması müalicədən yaxşıdır. Xüsusilə ağıldan asılı olmayaraq quraşdırılmış izolyasiya istilik körpülərinin, daha çox və ya az müddətdə həddindən artıq rütubət yarada biləcəyinə səbəb ola bilər. Evinizi sənət vəziyyətində izolyasiya etmək üçün bəzi tövsiyələr.\nSəhv N ° 1: Qaya yunu qoymadan köhnə izolyasiyanı çıxarın\nQaya yunu bir neçə onillikdən sonra izolyasiya gücünü itirir. Ancaq köhnə yalıtımı yeni qaya yunu ilə əvəz etmək qaya yunu olduqda çıxarmaq ayıbdır. Əksinə, qalınlığını məhdudlaşdırmaqla yeni bir təbəqə qoymaqla kifayətlənə bilərik, sadəcə yerinə qoyduğumuzu əlavə edə bilərik. Bu həll izolyasiya üçün ayrılan büdcəni azaltmağa imkan verir.\nSəhv 2: Qaya yununu sıxın\nYarım sərt qaya yununu sıxmaq zərərlidir. Quraşdırıldıqdan sonra izolyasiya qalınlığını bərpa edəcəkdir ki, bu da dam örtüyü və dam örtüyü ekranı arasında qalması vacib olan havalandırılan hava boşluğunu azaldacaqdır. Bu şəraitdə, alt örtüklü bir ekran qurmaq çox çətin ola bilər. Sonda, sıxılmış bir izolyasiyanın daha az havanı tutduğunu unutmayın. Beləliklə onun keçiriciliyi artır, istilik müqavimətini itirir. Qaya yununu sıxışdırmamaq üçün onu dəqiq ölçülərə kəsmək vacibdir.\nSəhv № 3: qaya yünü ilə izolyasiya edərkən buxar maneəsi quraşdırmayın\nBuxar bariyerini qaya yunu ilə əlaqələndirmək keyfiyyətli izolyasiya üçün vacibdir. Kaya yunu və ya şüşə yun kimi mineral izolyatorların tənzimlənə bilmədikləri su buxarına həddindən artıq həssas olduğu sübut edilmişdir. Qaya yununun pisləşməməsi üçün, kondensasiyanın mineral izolyasiya içərisində durğunluğunun qarşısını almaq mütləqdir. Yeganə həll yolu, alüminiumdan və ya kraftdan hazırlanmış buxar maneə qurmaqdır.\nSəhv # 4: İzolyasiya işləri zamanı özünüzü qorumaq\nKanserogen kimi təsnif olunmasa da, qaya yunu əlverişsiz ekoloji tarazlığa görə sağlamlıq üçün təhlükə yarada bilər. Unutmayaq ki, bu mineral izolyasiya içərisində tənəffüs yolları, gözlər, dəri üçün təhlükəli olduğunu sübut edə bilən toz inhibitorları və bağlayıcıları var. Bununla birlikdə özünüzü mümkün sağlamlıq risklərindən qorumağınız tövsiyə olunur. Qaya yunu ilə işləyərkən ən əlverişli məqam əlcəklər, eynəklər və qoruyucu maska, eləcə də örtük taxmaqdır.\nBu mövzuda da məni narahat edir.\nCopyright 2022 \_ Qaya yunu qoyarkən qarşısını almaq üçün səhvlər...


Özbəkistan Bakı-Tbilisi-Qars dəmir yolu marşrutundan fəal istifadə etməkdə və xarici ticarət yüklərinin daşınma həcminin artırılmasında maraqlıdır.\n“APA-Economics”in “Azərbaycan Dəmir Yolları” QSC-yə istinadən verdiyi məlumata görə, bunu “Özbəkistan Dəmir Yolları” SC-nin İdarə Heyətinin sədri Xusnutdin Xasilov Minskdə “Azərbaycan Dəmir Yolları”nın sədri Cavid Qurbanovla görüşü zamanı deyib.\nGörüş zamanı C. Qurbanov bildirib ki, son illərdə nəqliyyat sisteminin, xüsusilə də dəmir yolunun inkişafı sayəsində Azərbaycan iri tranzit və logistik mərkəzə çevrilir. Beynəlxalq və regional nəqliyyat layihələrinin reallaşması prosesində, ölkənin tranzit potensialının artırılması istiqamətində uğurlu addımlar atılır, mövcud dəmir yolu infrastrukturu modernləşdirilir.\nGörüşdə həmçinin ikitərəfli əlaqələrin daha da genişləndirilməsi məsələləri müzakirə olunub.\nX. Xasilov Bakı-Tbilisi-Qars dəmir yolunun əhəmiyyətini vurğulayıb və qeyd edib ki, Özbəkistan bu marşrutdan fəal istifadə etməkdə və xarici ticarət yüklərinin daşınma həcminin artırılmasında maraqlıdır.\nQeyd edək ki, görüş Minskdə keçirilən MDB və Baltikyanı ölkələrin Dəmir Yolu Nəqliyyatı Şurasının 71-ci iclası çərçivəsində təşkil olunub.\nTürk xüsusi təyinatlılar Sarracın tərəfdşlarını qorumaq üçün Tripoliyə gəlib\n16:20 17 Yanvar\n10:51 10 Yanvar\nBŞBPİ avtobusda odlu silahla hərəkət etdiyi iddia edilən şəxslə bağlı məsələyə aydınlıq gətirib - FOTO\n19:54 10 Yanvar


Məni xəyanətiylə öldürən sevgilim! » wWw.Qadinlar.Biz ~ Qadınlar Bir Incidir! Populyar Qadın Saytı\nMəni xəyanətiylə öldürən sevgilim!\nTarix: 17-07-2013, 17:00\nSəs ver: Ayrılıqlar da gedişlərə daxildir. Xəyanətlər xaric?\nBir ürəyə neçə xəyanət düşər? Bir ürək neçə dəfə xəyanətə duçar olar? Əgər bir ürəyə xəyanət etmisinizsə o ürək sizi bağışlamaz əsla. O ürəkdə kin və nifrətə çevrilərsiniz.\nMən səni qiymətli ağ bir almaz sanmışdım. İşlətməyə belə qıya bilməmişdim. Saf halınla torpaqdan alaraq başıma tac etmişdim. Sən brilyanta çevrilərsən, səni məndən alarlar deyə? Yanılmışam məgər, sən çoxdan dəfələrlə bilinməyən ustalar tərəfindən almaz olmaqdan çıxarılmısan. Səni vitrinlərdə görüncə anladım. Aydınlığın necə oldu? Saflığın getmişdi səni vitrinlərdə görüncə. Neçə vitrin dəyişdirdin hələ də anlaya bilmədim. Aldanmışam məgər mən. Sən almaz deyil bir kömür qurusuymuşsan. Zənci uşaqların əllərində qaralaşmış kömür. Dəyərini itirmiş bir almaz parçasısan. Sən sənə əl dəydiyində çirklədən, qaralaşdıran və qara iz buraxan bir daşmışsan məgər?\nArtıq nə əhəmiyyəti var bənövşəyi sümbüllü bağın? parıltılı işıqların? nə də keçən zamanın. Mənim zamanımı oğurladın. Sadəcə zamanımı, ürəyimin gözəlliyini, ümidlərimi, etibarımı, sevdiklərim qələmimdəki sevgini oğurladı. Artıq ən baharın nə çiçəklərin, nə də rənglərin bir mənası qalmadı. Mənə qalan yalnız bir qara çələng oldu. Səni həyat yoldaş bilən ürəyimə xəyanətin ağır oldu. Gözləmirdi ürəyim vaxtsız tələ quran bir xəyanəti. Xəyanətə uğradıq ey ürəyim! aldadıldıq, ağladıldıq ey ürəyim! Göz yaşlarına boğulduq. Bozlaşmış səma ümidlərin mavini rəngini artıq bir ömür gizləyər ey ürəyim!\nQara çələnglər yalnız bir insan öldüyündə hüznü və hüznü ifadə etmək üçün insanlara göndərilməz. Artıq ağır xəyanətlərə duçar olan ürəklərə də xəyanət çələngi göndərilər. Bunu da öyrəndim sayəndə qara almaz daşı. Nifrətin sözləri intiqam atəşini yandırar. Nifrətin gözləri işığı gördüyündə solar. Bütün rənglər mənasını itirər. Həyat əsl rənginə dönər.\nMəni xəyanətiylə öldürən sevgilim.\nMəni ölmədən tabuta qoyan sevgilim\nMəni yaşayarkən öldürən qara almaz daşım.\nMəhşərin təkliyimə, üsyanın sükutuma xəyanətdir. Aynalar üzümə, kölgələr işıqlığına xəyanətdir.\nÜrəyimə uzaqlardan da olsa bir qara çələng göndər. Altına da adını böyük hərflərlə yaz.\nYaşayarkən öldü? Artıq öldürdüyünüz cənazəyə bir çələng göndərərsiniz? Qara çələng!...\nP.S: Bəzən insanı öldürmək üçün onun canını almağa ehtiyac yoxdur. Bir xəyanət, bir yad ehtiras, bir bədən satışı yetərlidir sevdiyini öldürməyə...


Rəşad Məcid “Sirr”i açdı - modern.az\n2 Yanvar 2019, 16:35 | ƏDƏBİYYAT\nRəşad Məcid “Sirr”i açdı\nAdətən Facebook-da az hallarda status yazan Yazıçılar Birliyinin katibi, ”525-ci qəet”in baş redaktoru Rəşad Məcidin son günlərdəki aktivliyinin səbəbi bəlli olub.\nO, sonuncu statusu ilə bu sirri açıb.\nModern.az-ın məlumatına görə, Rəşad Məcid “Qələmsiz yazılanlar” kitabını tamamlayırmış. O, bu haqda belə deyir:\n“Orxan Pamukdan fb statusları barədə soruşanda tərəddüdlə cavab vermişdi: "Bəlkə bu da bir ədəbiyyat növüdü, hələ ki bir söz deyə bilmərəm".\nDövrün, innovasiyaların yaratdığı bu janrın mahiyyəti yəqin ki, gələcəkdə xüsusi araşdırılacaq! Bəlkə bu da jurnalistikanın, yaxud ədəbiyyatın bir növü kimi qəbul ediləcək!\nBəzən sosial şəbəkə statuslarını "fastfood" yeməklərə bənzədirəm! Sanki bir qaçaraq, ayaqüstü janrdı! Hər halda mövcudluğuyla hesablaşmalı və razılaşmalıyıq!\n10 ildir ki, “feysbuk”dayam! Sosial şəbəkələrin meydan suladığını gördüyüm üçün kitabın və klassik kağız qəzetlərin gələcəyinə skeptik yanaşmağa başlamışam! Axı dövr, zaman dəyişir və min illik ədəbi məhsulları barmaq boyda “yaddaş”a yerləşdirib özünlə daşıya bilərsənsə…\nStatuslar yazmağım isə ovqatımdan asılıdı - bəzən hansısa ictimai-siyasi hadisələrə münasibətimi operativ olsun deyə sosial şəbəkələrdə bildirirəm. Hərdən də qaçhaqac həyatımızda əlçatmaz olan bədii yaradıcılıq arzusu yeni fb statss - esselərin yazılmasına səbəb olur! Ona görə zaman keçdikcə, geriyə çevirib baxanda bu statuslar həm qəlbin, həm ovqatın, həm də sürətlə bir-birini əvəz edən gündəmlərin xronologiyası təsiri bağışlayır…\nGünün birində aglıma gəldi ki, bəlkə bu onillik statusları toplayıb ayrıca bir kitab halında dərc etdirim?! Bizdə belə bir təcrübəni xatırlamıram, xaricdə isə belə cəhdlər olmamış olmaz! Bizdə də bəlkə ilki mən edim!? - deyə düşündüm. Beləcə, bu ideyanın gerçəkləşməsinə doğru ilk addım atdım! Son günlərin ardıcıl statuslarının sirri də burdaydı! Bayram günlərindən istifadə edib “Qələmsiz yazılanlar” kitabını tamamlayırdım! Sizi yordumsa üzürlü sayın!!”.


Nur-az.com - Quran nəzərincə, rəhbərlə xalqın əlaqəsi necə olmalıdır?\nRəhbərlə xalq arasındakı əlaqə qorxuya yox, eşq və məhəbbətə əsaslanır.\nİki növ itaət: insan bəzən qorxu və tamahdan, bəzən isə iman və məhəbbətdən itaət edir. Məsələn, insanları Firon qarşısında müti edən qorxu idi. (“Zuxruf”, 54.) Amma İslam peyğəmbərinə itaətin arxasında iman və məhəbbət dururdu. (“Ali-İmran”, 159.)\nİslamda xalqla rəhbər arasındakı əlaqə “vilayət” kimi təbir olunur. “Vilayət”dedikdə sevərək bir şəxsin ardınca getmək nəzərdə tutulur. (“Sad”, 86.) Vilayətə tabe olan şəxs özünü başqalarından üstün tutmur. (”Kəhf”, 110.)\nHəzrət Əli (ə) buyurur: “Döyüşlərdə Peyğəmbər (s) düşmənə bizdən daha yaxın olardı.” Həzrət Peyğəmbər (s) xalqa salam göndərmək üçün məmur edilmişdir. (“Tövbə”, 103.) Eləcə də, Peyğəmbərə salam göndərmək xalqa əmr olunmuşdur. (“Tövbə”, 56.) Demək, rəhbərlə xalq arasındakı əlaqə qorxuya yox, eşq və məhəbbətə əsaslanır.


Hikmət Babaoğlu: Serj Sarkisyanın hakimiyyətdən qovulması hərbi xunta rejiminin həyata keçirdiyi siyasətin məntiqi sonluğu idi | Xalq Qəzeti\n25.04.2018 09:48 | Oxunma sayı: 231\nQatil Sarkisyanın hakimiyyətdən qovulması hərbi xunta rejiminin həyata keçirdiyi siyasətin məntiqi sonluğu idi. Ancaq məsələ bununla bitməyəcək. Serj Sarkisyan və onun quldur dəstəsi illərdir diktatura rejimi quraraq Ermənistanın bütün resurslarını istismar edirdi. Minlərlə etirazçı bunun hesabatını tələb edəcək. Hazırda Ermənistanda yaratdıqları sistemli korrupsiya maşını hesabına təkcə büdcəni deyil, hətta erməni diasporu tərəfindən göndərilən ianələri belə mənimsəyən soyğunçu oliqarxiya Sarkisyanla bərabər hazırlıqsız yaxalanıb və ölkədən qaçmaq üçün yollar axtarırlar. Ancaq bu o qədər də sadə məsələ deyil.\nBu fikri açıqlamasında Milli Məclisin deputatı, “Yeni Azərbaycan” qəzetinin baş redaktoru Hikmət Babaoğlu deyib.\nH.Babaoğlu deyib: “Bugünkü reallıq ondan ibarətdir ki, işğalçılıq siyasəti Ermənistanı faktiki blokada vəziyyətinə salıb, sosial–iqtisadi vəziyyət böhran həddindədir, işsizlik, yoxsulluq baş alıb gedir, olduqca ciddi demoqrafik vəziyyət yaranıb, ölkə bütün beynəlxalq və regional layihələrdən kənarda qalıb. Ermənistanın ənənəvi tarixi dostları belə Azərbaycanın çevik və effektiv diplomatiya strategiyası sayəsində ölkəmizin tərəfdaşlarına çevriliblər”.\nBaş redaktor bildirib ki, bu cür işğalçılıq siyasəti ilə regionda mövcud olmaq sadəcə mümkünsüz hala gəlib. O, Sarkisyanın istefasının xilas üçün yeganə çıxış yolu kimi göründüyünü və ermənilərin də bunu dərk etdikləri üçün radikal etiraz yolu tutduqlarını diqqətə çatdırıb.\nH.Babaoğlu Sarkisyanın Xocalı soyqırımına görə cəzalandırılması fikrinə də aydınlıq gətirib. O qeyd edib ki, bu cani Avropanın beynəlxalq təşkilatları qarşısında törətdiyi cinayəti etiraf edib. Bu, kifayətdir ki, daim insan hüquqlarından, ədalətdən danışan avropalılar Azərbaycanın tələblərinə obyektiv cavab verib hərbi tribunal qursunlar, Balkanlarda soyqırımı törədən hərbi-siyasi caniləri cəzalandırdıqları kimi, qatil Sarkisyanı da cəzalandırsınlar. “Əlbəttə, Azərbaycan Sarkisyanın beynəlxalq hərbi tribunala cəlb edilməsi üçün əlindən gələni edəcək”, – deyə deputat vurğulayıb.


Maliyyə naziri koronavirusla bağlı əmr imzaladı '; // item += '\nMaliyyə naziri koronavirusla bağlı əmr imzaladı\nMaliyyə naziri Samir Şərifov koronavirus infeksiyası ilə bağlı əlavə tədbirlər barədə əmr imzalayıb.\n"Ölkə.Az"ın məlumatına görə, əmrdə bildirilir ki, iclasların, müşavirələrin, toplantıların yalnız telefon rabitəsi və internet vasitəsilə keçirilməsinə üstünlük verilsin.\nQeyd olunub ki, nazirliyin əməkdaşlarında və onların ailə üzvlərindən birində qrip, soyuqdəymə, halsızlıq və digər bu kimi hallar olduğu təqdirdə həmin işçilərin işə çıxması qadağan edilir.\nƏmrdə göstərilir ki, xüsusi zərurət olduğu hallar istisna olmaqla, bütün ezamiyyətlər dayandırılır.\nEzamiyyətə xüsusi zərurət olduğu hallarda isə nazirliyin rəhbərliyinə əsaslandırılmış müraciət edilməlidir.\nHəmçinin vətəndaşların qrup və fərdi surətdə qəbulları təxirə salınıb.\nQeyd edək ki, Azərbaycanda martın 24-dən etibarən aprelin 20-nə qədər xüsusi karantin rejimi elan olunub.\nXatırladaq ki, Azərbaycanda bu günə qədər 72 koronavirus xəstəsi qeydə alınıb. Onlardan 10 nəfəri sağalıb, bir nəfər ölüb.\nTürkiyədə koronavirus dəhşəti davam edir — 1815 yeni yoluxma, 23 yeni ölüm\n“Koronavirusa yoluxmayanların tibb müəssisələrinə müraciət etməsi nəzərə alınıb” — Səhiyyə Nazirliyinin rəsmisi\nBu avtobusların hərəkət sxemi — DƏYİŞİLDİ\n“Azərbaycanda koronavirus xəstəliyi olmayan xəstələrin də tibb müəssisələrinə müraciət edə bilməsi diqqətdə saxlanılmalıdır. Buna da ciddi yanaşılır”.\n"Ölkə.Az" xəbər verir ki, bu sözləri Səhiyyə Nazirliyinin İctimai Səhiyyə və İslahatlar Mərkəzinin (İSİM) Səhiyyə Siyasəti və Islahatlar Şöbəsinin müdir müavini Nabil Seyidov ATV-nin canlı efirində çıxışı zamanı deyib.\nO bildirib ki, ölkə üzrə koronavirus xəstəliyi olmayan insanların tibb müəssisələrinə müraciət edə bilməsi də nəzərə alınıb:\n“Ölkədə koronavirusla mübarizəyə çox ciddi yanaşılır. Bu səbəblə Azərbaycanda karantində olan insanların sayı artır. Belə davam edərsə, ölkədə koronavirusa yoluxanların sayında çox az artım müşahidə ediləcək. İnsanlar karantin rejiminə həssaslıqla riayət etməlidir ki, ölkədə tibb müəssisələri, səhiyyə sistemi çox ağır vəziyyətə düşməsin.\nÇünki ölkə üzrə bütün tibb müəssisələri, bütün xəstəxanalar koronavirusla mübarizə çərçivəsində səfərbər oluqda digər xəstələr, tibbi xidmətə ehtiyacı olan insanlar hara müraciət edəcəkləri barəsində çətinlik çəkə bilər.\nKoronavirus xəstəliyi olmayan digər insanlar da tibbi xidmətlərdən yararlana bilməlidirlər. Bu səbəbdən digər tibbi problemləri olan xəstələrin tibb müəssisələrinə, həkimlərə, orta tibb işçilərinə üz tuta bilməsi də diqqətdə saxlanılmalıdır”.\nMəşhur “Sahil usta” karantinə alındı — FOTO\n250 manatlıq kompensasiya kimlərə şamil edilməlidir? — KOMİTƏ SƏDRİ CAVAB VERİR\n“Azər Toxum” da aksiyaya qoşuldu: Koronavirusla Mübarizəyə Dəstək Fonduna 100 min manat köçürdü\nAzərbaycan hökuməti yaxın iki gün ərzində koronovirus pandemiyası ilə bağlı vətəndaşların sosial müdafiəsi məqsədi ilə xüsusi vəsait ayıracaq. Hazırda Nazirlər Kabineti yanında Operativ Mərkəz xüsusi qərar hazırlayır. Bəzi məlumatlara görə, Operativ Qərargahın #evdəqal çağırışına riayət edən vətəndaşlara hökumət tərəfindən maddi dəstək kimi vətəndaşlara minimum əməkhaqqı həcmində (250 manat) məbləğində vəsait ayrılacaq.\n“Ölkə.Az”a daxil olan məlumata görə, hazırda vətəndaşlara veriləcək məbləğ hələ ki, konkret deyil. Ancaq məsələ üzərində iş gedir. Bu 250 manat da ola bilər 150 manat da... Operativ Qərargah hazırda veriləcək məbləğ və onun kimləər, hansı təbəqələrə veriləcəyi mexanizmi üzərində işləyirlər. Yaxın bir-iki gündə məsələ ilə bağlı Qərargahın bununla bağlı açıqlaması olacaq.\nMəsələ ilə bağlı “Ölkə.Az”a açıqlama verən Milli Məclisin Əmək və sosial siaysət komitəsinin sədri Musa Quliyev deyib ki, hökumət vətəndaşların sosial müdafiəsi ilə bağlı lazımıi addımlar atacaq. “Ancaq bunun mexanizmi, veriləcək məbləğlə Nazirlər Kabineti yanında Operativ Mərkəz məşğuldur. Yəqin ki, yaxın günlərdə məsələyə aydınlıq gətiriləcək”-komitə sədri deyib.\nVətəndaşlara 250 manat kompensasiya veriləcəkmi? — RƏSMİ AÇIQLAMA\nBakı və ətraf ərazilərdə şəxsi avtomobillərin hərəkətinə heç bir qadağa yoxdur — DİN rəsmisi\nBakıda polisin xüsusi karantin rejimi qaydalarının pozulmasına qarşı tədbirləri — VİDEO\n21:05 250 manatlıq kompensasiya kimlərə şamil edilməlidir? — KOMİTƏ SƏDRİ CAVAB VERİR\n11:19 Koronavirusa görə pul qazana bilməyənlərə kommunal ödənişlərlə bağlı sevindirici xəbər — VİDEO\n20:29 Vətəndaşlara 250 manat kompensasiya veriləcəkmi? — RƏSMİ AÇIQLAMA\n12:00 Tanınmış xanəndə bu görüntüləriylə təəccübləndirdi — FOTOLAR\n19:35 Komada olanda Alim Qasımovu onun yanına niyə çağırdılar? — Müğənni Şəfa haqqında maraqlı faktlar


Narqaralı plov Qarabağın əsasən Ağdam zonasının əvəzolunmaz xörəyidir. Azərbaycanın iqlimi zəngin olduğu üçün torpağı bərəkətli, təbiəti çox məhsuldardir. Əgər Lənkəranda sitrus meyvələr yetishirsə, Qəbələ öz şabalıdı, Quba alması, Sabirabad qarpızı, Göyçay narı ilə dünyaya səs salıb. Bu siyahını günlərlə uzatmaq olar amma biz bugün narqaralı plov hazırlayacağımız üçün bütün fikirimizi narda cəmləyəcəyik.\nHörmətli oxucularımız, əgər sizin də maraqlı plov reseptləriniz varsa bizimlə paylaşın.


Paşinyan: Müharibə vaxtı həmişə Rusiya Federasiyasının dəstəyini hiss edirdik\n13:58 21.11.2020 (Yenilənib 13:59 21.11.2020)\nErmənistanın baş naziri Nikol Paşinyan Dağlıq Qarabağda sülhün bərpa olunmasına görə Rusiyaya təşəkkür edib.\nBAKI, 21 noyabr — Sputnik. Rusiya müdafiə naziri, ordu generalı Sergey Şoyqu RF Prezidenti Vladimir Putinin göstərişi ilə Ermənistana səfərdə olub.\nRİA Novosti xəbər verir ki, Yerevanda Şoyqu Ermənistanın baş naziri Nikol Paşinyan və müdafiə naziri Vaqarşak Arutyunyanla görüşüb.\nRusiya müdafiə naziri Paşinyanla Arutyunyana Dağlıq Qarabağ münaqişəsi zonasında sülməramlı əməliyyat, yerlərdə Rusiya sülhməramlı kontingentinin bölmələrinin yerləşdirilməsi və müşahidə postlarının qurulması, atəşkəsə nəzarət monitorinqinin təşkili, həmçinin humanitar vəzifələrin həlli barədə məlumat verib.\n"Biz konkret vəzifələrlə gəlmişik. Bilirsiniz ki, üçtərəfli bəyanatın imzalanmasından sonra sülhməramlı kontingent münaqişə bölgəsinə gəlib. Bu günlər ərzində biz praktiki olaraq Qarabağın bütün ərazisində yerləşmişik. 23 post qurulub. Stepanakertə (Xankəndinə) gedən yola nəzarət edirik. Qaçqınların qayıtmasını təmin edirik. Artıq dinc həyat bərpa olunub. Bizim tərəfimizdən əsas vəzifə qan tökülməsinə yol verməməkdir. Bu, bizim Ali Baş Komandanın qarşımızda qoyduğu vəzifədir", - Sergey Şoyqu bəyan edib.\nÖz növbəsində Ermənistanın baş naziri Nikol Paşinyan Dağlıq Qarabağda sülhün bərpa olunmasına görə Rusiyaya təşəkkür edib.\n"Müharibə vaxtı biz həmişə Rusiya Federasiyasının dəstəyini hiss edirdik... Mürəkkəb dövrlər idi, lakin indi hərbi-siyasi vəziyyət dəyişib", - o bəyan edib.\nSergey Şoyqu Nikol Paşinyan və Vaqarşak Arutyunyanla Dağlıq Qarabağda atəşkəs rejiminə riayət olunmasına və 2020-ci il noyabrın 10-də Azərbaycan Prezidenti, Ermənistan Baş naziri və Rusiya Prezidentinin qəbul etdikləri birgə bəyanatın müddəalarının yerinə yetirilməsinə dair məsələləri müzakirə edib.\nXatırladaq ki, bu gün Ermənistana yola düşən Rusiya nümayəndə heyətinin tərkibinə müdafiə naziri Sergey Şoyqu, XİN başçısı Sergey Lavrov, baş nazirin müavini Aleksey Overçuk, səhiyyə naziri Mixail Muraşko, fövqəladə hallar naziri Yevgeni Ziniçev, "Rospoterbnadzor"un rəhbəri Anna Popova daxildirlər.


Aktual 7 dekabr — 12:21\nNazir də bunu nəzərdə tutaraq qeyd edirdi: “Çox güclü manat Azərbaycan istehsalçılarının ixrac potensialına mənfi təsir edir. Onların məhsulları ixrac üçün daha az rəqabətə davamlı olur. Digər tərəfdən yerli istehsalçılar daxili bazarda da rəqabəti uduzurlar, çünki idxal olunan mallar daha ucuz olur”.\nDaha sonra nazir əlavə edib ki, ölkədə son illər yürüdülən siyasət “makroiqtisadi balansın və dayanıqlı iqtisadi artımın” dəstəklənməsinə yönəlib. Və bu sözlər fərqli yozumlar üçün yer qoymur.\nMəsələn, az tanınan saytlardan birində Mütəllibov və AXC hökumətinin eks vitse-premyeri, Milli Məclisin indiki deputatı Vahid Əhmədovun ekspert dəyərləndirmələri yer aldı. Və özü üçün qəribə - ümummilli bəlanın “qaranquşu” rolunu seçmiş deputat-ekspertin dilindən çıxan döyüşkən ruhlu diletantlıq heç bir şübhə yeri qoymadı – haqqin.az diskussiyaya qoşulmalıdır.\nHəmin yeni büdcə Qaydalarının əsas xüsusiyyətlərindən biri neftdən əldə olunan gəlirlər hesabına Neft Fondunda cəmləşmiş xarici valyutadan dövlət büdcəsinin gəlirlər hissəsində istifadənin orta və uzunmüddətli limitlərinin müəyyən edilməsidir. Və nazir bu məsələyə toxunaraq qeyd etdi ki, həmin limitlər dövlətin “neft dollarlarından” büdcə xərclərinin maliyyələşdirilməsi üçün daxili valyuta bazarında hədsiz istifadəsindən çəkinməsini nəzərdə tutur.\nVə ümumiyyətlə, diqqətli teletamaşaçı yəqin xatırlayır ki, ancaq Büdcə qaydaları kontekstində Samir Şərifov “manatın hədsiz möhkəmlənməsi yerli istehsalçılara neqativ təsir edə bilər” fikrini səsləndirib. Bunu dərk etmək üçün iqtisadçı olmağa gərək yoxdur ki, son illər milli iqtisadiyyatın dinamik şəkildə inkişaf edən qeyri-neft sektoru manatın hədsiz möhkəmlənməsi şəraitində rəqabətə daha az davamlı olacaq, daxili bazar isə yenidən idxal mallarının ekspansiyasına məruz qalacaq. Yerli istehsalçılar üçün manatın hədsiz möhkəmlənməsinin neqativ təsirləri barədə fikri təhrif edib bunu mümkün devalvasiyanın əlamətləri kimi yozmaq ancaq Azərbaycan iqtisadiyyatında əldə edilmiş dayanıqlılığı bəyənməyənlərin işi ola bilər.\nHərçənd Əhmədovun eyni vaxtda iki stulda oturmaq kimi permanent konyunktur ehtirasları heç kimə sirr deyil. Son illərdə sovet “qırımızı direktoru”nun nümayəndələrindən biri ancaq məzənnə probleminə köklənib. Vahid Əhmədovun manatın kəskin ucuzlaşacağı haqda verdiyi proqnozlar yaddaşlarda hələ təzədir. Mərkəzi Bankın və digər maliyyə institutlarının, habelə hökumət nümayəndələrinin valyuta və pul-kredit siyasəti barədə optimist bəyanatlarına baxmayaraq Əhmədov qətiyyən başı çıxmadığı sahə barədə ictimaiyyəti məsuliyyətsiz, açıq-aşkar qızışdırıcı açıqlamaları ilə çaşdırmağa çalışır. Hansı ki, onun keçmişdə verdiyi təşviş dolu proqnozların heç biri (belə proqnozlar isə az deyildi) gerçəkləşməyib. Axı hələ bir neçə il əvvəl başlayan iqtisadi gerləmənin kulminasiya məqamında Vahid Əhmədov manatın devalvasiya uçurumuna yuvarlanacağı haqda danışıb xof yaradırdı. Amma sərt monetar siyasət nəticəsində böhran dayandı, manat tezliklə özünə gəldi. Əhmədovun proqnozlarını isə sözün əsl mənasında yel apardı.


Carp Koi Biker Aksesuarları\nKoi balığı, Cyprinidae ailəsinin mənzərəli bir nümayəndəsidir. Bu balıq canlı rəngləri və qeyri-adi görünüşü sayəsində çoxsaylı pərəstişkarları qazandı. Velosipedçilər bu sirli balığa da diqqət yetirdilər, lakin canlılığı səbəbindən deyil, daşıdığı xüsusi bir simvolizm sayəsində. Koi sazanları, bəslənmə və ya yumurtlama yerlərinə gəlmək üçün güclü axınları aşa bilən çox güclü və enerjili bir balıqlardır. Sazan çox uzun yaşayır, əksəriyyəti 40-50 yaşa çatır və bəzi nümunələr 200 ilə qədər yaşayır. Şərq mədəniyyətindəki bu səbəblərdən sazan koi gücü, dözümlülüyü və uzunömürlülüyü ilə əlaqələndirilir. Nə olursa olsun, bir çox buff biker mədəniyyəti bu ecazkar balığın şəkillərini dəri jiletlərinə qoyun və ya uyğun aksesuarları idman etdirin. Velosipedçilər üçün sazan koi-nin mənasını bilmək istəyirsiniz? Bizimlə qalın və bu ecazkar canlı haqqında daha çox məlumat əldə edəcəksiniz.\nŞərqdəki Carp Koyun simvolizmi\nŞərq mədəniyyətləri, uzunömürlülük və məqsədyönlülük simvolu olduğuna inanaraq, xalılara çox hörmətlə yanaşır. Təbiətdə, karpların həyatı davamlı bir döyüşdür. Çayların axması ilə mübarizə aparmaq məcburiyyətindədirlər ki, qida və ya böyümək üçün yer axtararaq milləri keçin. Buna görə də, sazan görüntüləri tez-tez mübarizə və inanılmaz iradə simvolu, sağ qalma və həyat üçün bir susuzluq simvolu kimi şərh olunur. Bu balığın simvolu olan aksesuar digər insanlar üçün əlçatmaz görünə biləcək ən yüksək hədəfə can atan şəxslər arasında xüsusilə populyardır.\nÇində sazan koi xüsusi əhəmiyyətə malikdir. Yerdəki bütün balıqların padşahı hesab olunur. Buna görə, bütün digər həmyaşıdlarından mütləq güc və üstünlüyü təcəssüm etdirir. Buna əjdaha balığı da deyilir. Qədim əfsanədə deyilir ki, Sarı Çaya qədər gedib Əjdaha Qapısına çata biləcək hər bir sazan da əjdahaya çevriləcəkdir. Buna görə də, sazan xüsusilə mürəkkəb və iddialı hədəflərə can atan insanlar üçün ilham simvoludur.\nKarp Koyun Biker mədəniyyətindəki əhəmiyyəti\nVelosipedçilər aksesuar geyinirlər bir neçə səbəbdən Yapon koi döymə dizaynı ilə. Ən populyar səbəblər:\nCarp koi xoşbəxtliyi cəlb edir\nKoi balıq həyatda uğursuz olan hər bir insana kömək edir. Yapon və Çin mifologiyasında, sazan, at və ya dörd yarpaqlı yonca kimi şanslı bir cazibədir. Bir çox insan bir sazan koi şəkillərinin həyatın çətinliklərinə qarşı mübarizədə kömək edə biləcəyinə inanır.\nBu balıq sizin əslinizi tapmağa kömək edir.\nQədim Şərq inancı koi'nin bir çay əjdahasına çevrilə biləcəyini söyləyir. Bu balıq başqalarının edə bilmədiyi şeyləri edə bilər. Buna görə koi obrazı özünə olan sədaqəti və həyatda yer axtarışını əks etdirir.\nBir insanın məqsədyönlülüyünü vurğulayın.\nKoi obrazının bu təfsiri eyni əfsanədən qaynaqlanır. Heç bir maneə, bir az sazanın olacağına mane olmur. Bu balıq hədəfinə qarşı amansız hərəkət edir və nəticədə ona çatır.\nKişi və qadını simvollaşdırır.\nYaponlar, bir kişi simvolu kimi bir sazan hörürlər. Evlərini bir ailədə bir oğlan doğulanda bir sazan təsvir olunan bayraqlar ilə bəzəyirdilər. Daha sonra bu, şən həyatın və ailənin rifahının simvolu oldu. Bu gün odlu-qırmızı rəngli koi qadın prinsipini simvollaşdırır. Qırmızı sazan bir qadının mahiyyətini, cəlbediciliyini və gəncliyini əks etdirir. Yaponiyalılar qırmızı bir koi'yi ailənin qoruyucusu, sevən bir ana obrazı ilə əlaqələndirirlər.\nQara rəngli bir sazan bir adamı simvollaşdırır. Qara sazan koi ilə naxışlar geyən bir insan, kişiliyinə və gücünə diqqət yetirir.\nAğ və ya mavi sazan şəkilləri bir ailədəki oğulların simvolu, çəhrayı sazan isə bir qızın işarəsidir.\nHəyat üçün susuzluq.\nTəbiətdə sazan həyatı çətinliklərlə doludur: onlar daim qida uğrunda yarışır və çayların axını ilə mübarizə aparırlar. Ancaq bu balıqlar hər hansı bir maneəni dəf etməyə qadirdir. Özləri üçün əlverişli şərait yaradırlar və vəziyyətlərdən yararlanmağı bacarırlar.\nKim Yapon Koi Tatu Dizayn Zərgərlik geyə bilər\nSazan koi üzükləri hər kəs tərəfindən geyilə bilər. Bu görüntü ilə bir aksessuara sahib olan bir adam, şübhəsiz ki, karyerasında uğur qazanacaq və həyatını sevir. Bir sazan ona qabiliyyətlərinə, müdrikliyinə inam verəcək və şans gətirəcəkdir. Bir bəzək bir qadın tərəfindən geyinsə, bu, bir qadının kişilik xüsusiyyətinə sahib olduğunu və həyatındakı hər şeyə özü tərəfindən nail olacağını göstərir. Yuxarıdan kömək gözləmədən qətiyyətli, məqsədyönlü və məqsədinə əməl edir.\nÜmumiyyətlə, koi xalçaları olan aksessuarlar bu cür şəxslər üçün ən yaxşı uyğun gəlir:\nHəyatda yeni imkanlar tapmaq və ya karyera nərdivanına yüksəlmək istəyən insanlar.\nMəqsədlərinə çatmaq üçün əlindən gələni etməyə çalışan və buna nail olmaq üçün çox enerji və səy sərf edən məqsədyönlü insanlar.\nAiləni ən çox sevən sadiq arvadlar və sevən analar (onların patronu qırmızı koi sazan).\nKarpları təsvir edən aksesuarlar özünə inam və iradə sahibi olmayan insanları müsbət enerji ilə dolduracaq və ayaqlarına qalxmağa kömək edəcəkdir.\nÖlümdən bəri bir saç eni olan baykerləri də xatırlatmaq yerinə düşər. Belə insanlar üçün Yapon koi döymə dizaynı zərgərlik, vəziyyətə baxmayaraq həyat və qələbə uğrunda mübarizənin simvolu olacaqdır.\nSazan, ruhun və bədənin müstəqilliyinin simvoludur. Nə olursa olsun müvəffəq olmağa kömək edir. Ümumiyyətlə, sazan Buddist dinində qorxmazlığın və cəsarətin simvolu oldu. Həm də Şərqdəki insanlar onun uzunömürlülüyünə heyran qalırlar. Çətinliklərdən qorxmursanız və həyatınızı davamlı bir hərəkətdə keçirirsinizsə, sazan koi zinət əşyaları sizin toteminiz olacaq.\nƏvvəlki Oxu Kişi üzükləri: Qədim dövrlərdən Yeni minilliyə\nNövbəti Oxu Bir xaç kultu: Gothic mədəniyyətində xaç nə deməkdir


İcra başçısı: "Sentyabrın 27-dən Tərtərə 15 500-ə yaxın mərmi düşüb" » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n29 Oktyabr 2020, 14:16 134\n"Tərtər mütəmadi olaraq atəş altındadır. Sentyabrın 27-dən bu günə qədər Tərtərə ümumilikdə 15 500-ə yaxın mərmi düşüb. Bir günə 2280 ədəd mərmi düşdüyü gün olub”.\nOnun sözlərinə görə, mərmilərin düşməsi nəticəsində 17 nəfər dinc sakin həlak olub: "Onlardan 1-i uşaq, 1-i isə qadındır. 61 nəfər yaralımız var. Yaralıların 51-i artıq öz evlərinə buraxılıb, 10 nəfər isə respublikanın müxtəlif şəhərlərində müalicə alırlar. İndiyə qədər 133 ev tamamilə dağılıb, 873 ev qismən ziyan çəkib, 14 məktəb, 3 xəstəxana, 18 inzibati bina, 65 ictimai yaşayış binasına (1-i tamamilə dağıdılıb) ziyan dəyib. Ümumilikdə 1200-ə yaxın insan ermənilərin Tərtərə hücumundan ziyan çəkib”.\nM. Məmmədov insanların təhlükəsizliyi üçün rayonda görülən işlərdən də danışıb: "Tərtər rayonunun kəndlərində 11 ədəd sığınacaq, şəhər ərazisində 44042 kvadrat metr böyüklüyündə sığınacaq hazırlanıb. Əhalinin böyük əksəriyyəti sığınacaqlardadır”.


Professor: “Alternativ enerji növlərindən istifadə ekoloji cəhətdən zərərsizdir” – AZƏRBAYCANDA VƏTƏNDAŞ CƏMİYYƏTİNİN İNKİŞAFINA YARDIM ASSOSİASİYASI\n“Dünya miqyasında karbohidrogen ehtiyatlar tükənmək üzrədir. Həm də karbohidrogen ehtiyatları dünyanın hər yerində bərabər şəkildə paylanmır. Buna görə də hazırkı dövrdə alternativ enerji mənbələrindən istifadə etmək ən aktual məsələlərdən biridir. Bu istiqamətdə müxtəlif texnologiyalar istifadə olunur. Alternativ enerji dedikdə su elektrik stansiyaları, günəş və külək vasitəsilə alınan enerji nəzərdə tutulur. Bu gün günəş panellərindən istifadə etmək dünya miqyasında geniş yayılıb. Lakin bu, ümumi enerji mənbəyinin 1-2%-ni təşkil edir. Külək enerjisindən istifadə bu gün effektli olsa da, onun quraşdırılması və quraşdırıldıqdan sonra ondan alınan enerjinin şəbəkəyə qoşulması Azərbaycanda bir qədər çətin başa gəlir. Amma günəş panellərindən istifadə edirik”.\nOnun sözlərinə görə, alternativ enerji mənbələri ekoloji cəhətdən təmiz enerji mənbələridir: “Bunların ekoloji cəhətdən heç bir problemi yoxdur. Onların istifadəsində atmosferin, torpağın, suyun çirklənməsindən söhbət gedə bilməz. Ona görə də bu kimi enerji növlərindən istifadə müsbət haldır. Amma bu panellərdən maksimum miqdarda istifadə etdikdə, hardasa 20-30 ildən sonra panellərin ekoloji cəhətdən bəzi problemləri yaranır. Belə ki, bu panellər günəş enerjisinin müəyyən hissəsini udur, qalanını atmosferə qaytarır. Bu isə parnik effekti yarada bilər. Amma günümüzdə bunun atmosferə təsiri sıfır dərəcəsindədir. Su elektrik stansiyalarından istifadənin isə mənfi təsiri ondan ibarətdir ki, suyun təbii axının qarşısı kəsilir, bu da torpaqların erroziyasına səbəb olur”.\nAzərbaycan Dövət Pedoqoji Universitetinin professoru Rauf Sultanov:\n“Azərbaycanda günəş panellərindən istifadə etmək imkanları olduqca çoxdur, lakin biz az istifadə edirik”.\nR.Sultanov qeyd edib ki, bu gün dünya ölkələri elektrikli maşınların istifadəsini təşviq edir: “Bu maşınların istifadəsi üçün günəş enerjisi ən yaxşı faktorlardandır. Azərbaycanda günəş panellərindən istifadə etmək imkanları olduqca çoxdur, lakin biz az istifadə edirik”.\nİQTİSADİYYAT 227 slider 2091


Üçüncü uşağa görə 100 manat, dördüncü uşağa görə 130, beşinci uşağa görə 150 manat...\n"Yeni Müsavat”a açıqlamasında bu sualları cavablandıran iqtisadçı ekspert Rəşad Həsənov bildirdi ki, Azərbaycanda sosial müdafiə mexanizmlərinin şaxələndirilməsinə ehtiyac var: "Onlardan biri də uşaq pulu sisteminin tətbiqi ilə bağlıdır. Hazırki statistik məlumatlara görə, ölkə üzrə təxminən 190 min nəfər uşaq hansısa formada müavinətlər alır. Burada məbləğ 50 manatdan 13 manat 70 qəpiyə qədər dəyişə bilir. Çünki çoxuşaqlı ailələrə və ya valideynini itirmiş uşağa görə verilən müavinətlərin həcmi kifayət qədər aşağıdır. Burada adambaşına düşən müavinətin həcmi 13 manata qədər dəyişirsə, yeni artımdan sonra 5 və daha artıq uşağı olan ailələr üçün hər uşağa görə 50 manat müavinətin verilməsi nəzərdə tutulub. Ümumilikdə isə dövlət 2017-ci ildə bu məqsədlə cəmi 70 milyon manat pul xərcləyib. Yeni təklif olunan, ictimaiyyətdə müzakirə olunan mexanizm isə daha genişmiqyaslı, universal hesab olunur. Əvvəlki qaydalara görə, bu müavinət, sadəcə, valideynini itirən uşaqlara, 5 və daha artıq olan uşaqlara, 18 yaşına çatmamış, fiziki məhdudiyyəti olan uşaqlara verilirdi. Hökumət 2006-cı ildən etibarən ünvanlı sosial yardım mexanizminin tətbiqinə başladı. Bu gün gətirilən əsas arqumentlərdən biri ondan ibarətdir ki, ailələrdə gəlir bölgüsünə, gəlirin həcminə uyğun olaraq dövlətin ünvanlı sosial yardım proqramı var. Bu, uşaqları da əhatə edir. Çünki ünvanlı sosial yardımın hesablanması zamanı ailənin hər bir fərdi, o cümlədən uşaqlar da nəzərə alınır. Ehtiyac meyarına düşən məbləğ dövlət büdcəsi tərəfindən sosial yardım proqramı çərçivəsində kompensasiya olunur. Mən isə hesab edirəm ki, bu mexanizmlərin təkmilləşdirilməsinə ehtiyac var”.\nEkspertin sözlərinə görə, Azərbaycanda sosial müdafiə və demoqrafiya siyasətinin uzlaşdırılmasına ehtiyac var: "Buna görə də hansısa formada çoxuşaqlı ailələrin və nəsil artımının təşviq edilməsi mexanizmlərinin ortaya qoyulması məqsədəuyğun olar. Məsələn, biruşaqlı ailələrdə hökumət uşağa görə 50 manat ödəniş edirsə, ikinci uşağa görə ödənilən məbləğ bundan artıq olmalıdır, məsələn, 80 manat ödəniş edilə bilər. Üçüncü uşağa görə 100 manat, dördüncü uşağa görə 130, beşinci uşağa görə 150 manat. Avropada bu diferensial yanaşma tətbiq edilir. Bu bir təklifdir və müzakirəyə açıqdır. Hər hansı mexanizm hazırlanırsa onun büdcəsi də hesablanmalıdır. Düşünmürəm ki, hökumət hazırda bu istiqamətdə iş aparır. Hökumət əsasən 3 yaşa qədər uşaqların müdafiəsi ilə bağlı müəyyən fəaliyyət həyata keçirməyi nəzərdə tutur”.\nR.Həsənov hesab edir ki, uşaq pulu məsələsi Azərbaycan ailəsi üçün kifayət qədər əhəmiyyətli məqamlardan biridir: "Vətəndaşların bu mövzuya reaksiyası da göstərdi ki, insanların gözləntiləri var. Çünki Azərbaycanda əhalinin bir qismi faktiki olaraq ailə gəlirlərini müasir tələblərə uyğun şəkildə təmin edə bilmirlər. Bunun da real və ciddi səbəbləri var. Bu səbəblərin aradan qaldırılması daha mürəkkəb bir məsələdir, nəinki birbaşa olaraq uşaq pulunun bərpa edilməsi. Azərbaycandan qat-qat aşağı maliyyə imkanlarına malik olan ölkələrin böyük əksəriyyətində uşaq pulu mexanizmi qalmaqdadır. Çünki bu bir təşəbbüsdür, gənc ailələrin dəstəklənməsi istiqamətində dövlətin mövqeyidir. Hətta Azərbaycanda 1992-ci ildə uşaq pulunun ödənilməsi ilə bağlı belə bir qanun qəbul edilmişdi. Müstəqilliyin ilk illərindən Azərbaycanda bu sahəyə diqqət ayrılıb. Ancaq son illər nədənsə, bu məsələ unuduldu”.\nR.Həsənovun sözlərinə görə, Azərbaycanda təbii artım sürətini aşağıdır: "Bəzi qurumlar bunu normal adlandırsalar da, belə deyil. Artıq Azərbaycanda geniş ailə modelindən kiçik ailə modelinə keçid prosesi tamamlanıb. Yeni ailələrdə 3 və daha artıq uşağın olmasına çox az təsadüf edilir. Mövcud qanunvericiliyə görə, Azərbaycanda 5-dən artıq uşağı olan ailələr çoxuşaqlı hesab edilir. Dövrün tələbinə görə, bu göstəricinin 3-ə endirilməsinə ehtiyac var ki, 3-dən artıq uşağı olan çoxuşaqlı ailələr mövcud müavinət mexanizmindən yararlana bilsinlər. Diferensial formada uşaq pulunun Azərbaycanda bərpa edilməsinin, demoqrafik və sosial müdafiə siyasətinin uzlaşdırılmasının, bu mexanizmlərin hər iki məqam nəzərə alınmaqla tətbiq edilməsinin tərəfdarıyam. Çünki ünvanlı sosial yardım sisteminin ciddi çətinlikləri və çatışmazlıqları var. Son illərdə bu xidmətdən istifadə edən ailələrin sayı kəskin azalıb. Bu gün vəziyyət getdikcə çətinləşir, əhalinin gəlirləri dəyərsizləşir, iqtisadiyyatın yükü artır, ehtiyac meyarının səviyyəsi əhəmiyyətli şəkildə artırılıb, ancaq bununla belə, istifadə edənlərin sayı ciddi şəkildə azalıb. Burada fərqli məqamlar var. Əgər dövlət qurumları bunu prosesin şəffaflaşdırılması ilə əlaqələndirirlərsə, bu real deyil. Burada elə müayinələr var ki, çoxuşaqlı ailələr belə onu aşa bilmirlər. Adına torpaq sahəsi varsa, adında maşın varsa, normadan artıq kommunal xidmətdən yararlanırsa, o zaman ünvanlı sosial yardımdan faydalana bilməz. Burada maneələr var. Ona görə də ünvanlı sosial yardım kimi mexanizmlər birbaşa uşaq pulunun verilməsini əvəzləyə bilməz”.